title: Tankarin majakka

text: 1849 perustettiin Pohjanmaan luotsipiiri, ja valtio otti silloin kirjoihinsa Tankarin luotsit, jotka olivat ennen sitä Kokkolan porvareiden palkkaamia. Vuonna 1855 Tankarin kaikki luotsit kuolivat myrskyssä, kun he olivat lähteneet viemään luotsia laivaan. Kovan merenkäynnin vuoksi se ei kuitenkaan onnistunut, vaan vene kaatui ja kaikki hukkuivat. Luotsiasema saatiin uudelleen toimintakykyiseksi vasta monen vuoden päästä.


title: Tankarin majakka

text: Pohjanlahden merenkulkijat alkoivat kaivata valomajakkaa myös Kokkolan edustalle. Vuonna 1880 majakkakomitea ehdotti uutta valomajakkaa Tankarista uloimpana luoteessa olevalle luodolle, mutta paikka todettiin liian vaikeapääsyiseksi. Lopulta majakka päätettiin rakentaa Tankarin vanhan puupookin paikalle. Alkukeväästä vuonna 1888 luotsilaitos tilasi Helsingistä Osbergin konepajalta rautaisen majakkatornin valolaitteineen. Majakan suunnittelijaksi on esitetty samaa toimistoa, joka suunnitteli Eiffel-tornin, mutta suunnittelija ei kuitenkaan ollut itse Gustave Eiffel vaan Henry Lepaute. On myös mahdollista, että suunnittelija on ollut suomalainen tai saksalainen. Rautaelementit valmistutettiin kuitenkin saksalaisella alihankkijalla. Majakan kokosi Osbergin konepaja. Sen rautainen ulkokuori niitattiin ristikkopalkkeihin. Pariisista tullut 2. luokan valolaite oli aikanaan maamme tehokkaimpia. Sen valo kantoi 13 meripeninkulman päähän. Majakan petrolipoltin sytytettiin ensi kerran 15.10.1889.


title: Tankarin majakka

text: Majakka sähköistettiin vuonna 1961, jolloin sen valoteho kasvoi kaksinkertaiseksi 27,5 meripeninkulmaan. Tankarin itärannan tuntumaan on kehittynyt aikojen kuluessa kokonainen mökkikylä. Vanhin mökki on 1780-luvulta. Tosin nykyään osa mökeistä on alkanut jo rapistua. Majakan vuonna 1889 hankittu linssistö on edelleen käytössä. Luotseille rakennettiin Tankariin vuonna 1975 uusi luotsiasemarakennus, ja se peruskorjattiin vuonna 1988. Tankar on kesäisin hyvin suosittu matkailukohde, ja sinne on vesibussiyhteys Kokkolasta. Majakan merkitys ammattiliikenteelle on vähentynyt, ja siitä hyötyvät nykyään lähinnä huviveneilijät.


title: Tankarin majakka

text: Kansainväliseen majakka- ja majakkalaivaviikonloppuun Tankarin majakalta ovat virallisena majakka-asemana osallistuneet Kokkolan Radioamatöörit, OH6AI, 1998, 2000 ja 2001 sekä OH6W 2009 ja Hyvinkään Radiokerho, OH2Y, 2014 sekä 2015.


title: Shocking Blue

text: Shocking Blue oli alankomaalainen rock-yhtye. Se perustettiin Haagissa ja toimi vuosina 1967–1974.


title: Shocking Blue

text: Yhtyeen tarina alkoi, kun kitaristi Robbie van Leeuwen erosi Motions -yhtyeestä vuonna 1967 riitaannuttuaan sen laulusolistin kanssa. Entisestä bändistään hän sai solistiksi Fred de Wilden. Basistiksi löytyi Klaasje van der Wal ja rumpalksi Cor van Beek. Nimeksi tuli Shocking Blue ja yhtye julkaisi ensimmäisen singlensä ”Love Is in the Air” Polydor -levymerkillä vuonna 1967. Sitä seurasi seuraavana vuonna yhtyeen ensimmäinen hitti kotimaassa; ”Lucy Brown Is Back in Town”.


title: Shocking Blue

text: Kun de Wilden oli mentävä armeijaan, paikkaajaksi keksittiin Bumble Bees -yhtyeen laulaja Mariska Veres. Muu bändi innostui Veresin laulutyylistä, ja muutaman kuukauden kuluttua Wilden palatessa armeijasta, hän joutui toteamaan, että laulajanpaikka onkin jo varattu. Naislaulaja oli kuitenkin ollut van Leeuwenin mielessä jo jonkin aikaa, mihin vaikutti Jefferson Airplane. Uudella kokoonpanolla tehty ensimmäinen single ”Send Me a Postcard” oli hitti Alankomaissa. Top 20:een ylsi myös seuraava single ”Long Lonesome Road”. Seuraava single, vuoden 1969 lopulla ilmestynyt ”Venus” pääsi vuoden 1970 puolella Yhdysvaltojen Billboard Hot 100 -listan ykköseksi. Kappale on ylivoimaisesti yhtyeen tunnetuin.


title: Shocking Blue

text: Vuonna 1970 seurasi kaksi hittiä Alankomaissa; "Mighty Joe" ja "Never Marry a Railroad Man" ja vuonna 1971 "Hello Darkness", "Shocking You" ja "Blossom Lady". Vuonna 1972 ilmestyivät hitit "Inkpot", "Out of Sight Out of Mind", "Eve and the Apple", ja 1973 "Rock in the Sea". Yksikään näistä kappaleista ei kuitenkaan noussut Yhdysvaltain listalle.


title: Shocking Blue

text: Yhtyeen taival oli muuttunut raskaaksi vuoteen 1973 mennessä. Ensimmäisen kerran yhtyeen single ei menestynytkään koti- tai ulkomaisilla listoilla, ja levy-yhtiö Pink Elephantin kanssa alkoi olla vaikeuksia. Bändi oli keikkaillut koko ajan kovaa vauhtia, ja yhtyeen biisintekijä van Leeuwen alkoi väsyä. Van Leeuwenin uupuminen näkyi "Dream on Dreamer" -levyllä. Basisti Klaasje van der Wal jätti yhtyeen vuonna 1972 ja Van Leeuwen antoi periksi ja lähti 1973, pian Veres oli ainut jäsen yhtyeen parhailta päiviltä. Vuonna 1974 kokoonpanolta ilmestyi albumi, ironisesti nimeltään "Good Times", sillä yhtyeen hyvät ajat olivat jo ohi. Levy menestyi huonosti, ja yhtye jäi tauolle.


title: Shocking Blue

text: Mariska Veres siirtyi soolouralle vuonna 1974 julkaisten singlejä 1980-luvulle asti. Hänen ainoa soolohittinsä oli "Take Me High" vuonna 1975.


title: Shocking Blue

text: Yhtye aktivoitui vuonna 1986 sen jälkeen, kun Bananarama julkaisi uudelleen Shocking Bluen parhaiten menestyneen hitin "Venus". Bändi julkaisi singlen "The Jury and the Judge". Samana vuonna ilmestyi kaksi Shocking Blue -kokoelmalevyä. Vielä vuonna 1994 yhtye julkaisi yhden singlen.


title: Shocking Blue

text: Mariska Veres menehtyi syöpään 59-vuotiaana joulukuussa 2006.


title: Shocking Blue

text: Kreikkalainen Olympians-yhtye teki "Venus" -kappaleesta välittömästi sen ilmestyttyä kreikankielisen cover-version. Kappaleen ovat myöhemmin coveroineet myös Bananarama ja Yoko Nagayama. Nirvana levytti versionsa Shocking Bluen kappaleesta "Love Buzz" debyyttialbumillaan "Bleach" (1989).


title: Shocking Blue

text: Suomalaisista artisteista Shocking Blueta ovat käännösversioineet Kirka (kappaleen "Venus"), siskonsa Muska Babitzin kappaleen "Send Me a Postcard" (Kirjoita postikorttiin), Fredi ja myös Paula Koivuniemi kappaleen "Never Marry a Railroad Man" (Jos konduktöörin nait). Mariska Veresin soolouralta hitti "Take Me High" on kääntynyt suomeksi Taiskan esittämänä (Moi moi vain). Lea Laven on levyttänyt useita Shocking Blue -kappaleita, kuten "Blossom Lady" (Vuosikertaa), "California Here I Come" (Sinustakin apua ois), "Shocking You" (On miten on), "Boll Weevil" (Kyllä rokki aina soi), "Pickin' Tomatoes" (Kanssa sun on kaikki okei) sekä muita.


title: Maria Tudor (Ranskan kuningatar)

text: Maria Tudor (28. maaliskuuta 1496 – 25. kesäkuuta 1533) oli Henrik VIII:n nuorin sisar ja Englannin prinsessa. Hänestä tuli kahdeksantoistavuotiaana Ranskan kuningatar hänen avioiduttuaan Ranskan kuningas Ludvig XII:n kanssa, ja vaikka hän meni myöhemmin naimisiin veljensä hyvän ystävän Charles Brandonin kanssa, häntä kutsuttiin aina ”ranskalaiseksi kuningattareksi”.


title: Maria Tudor (Ranskan kuningatar)

text: Maria Tudor oli Englannin kuningas Henrik VII:n ja Yorkin Elisabetin viides ja nuorin aikuiseksi kasvanut lapsi. Hän oli lapsena hyvin läheinen veljensä Henrik VIII:n kanssa. Veli nimesi tyttärensä Marian sisarensa mukaan ja samaten karakin "Mary Rosen". Nuorta Maria Tudoria pidettiin yhtenä Euroopan kauneimmista prinsessoista. Hänet kihlattiin lapsena Pyhän saksalais-roomalaisen keisarikunnan tulevan keisarin Kaarle V:n kanssa, mutta avioliittoa ei kuitenkaan solmittu.


title: Maria Tudor (Ranskan kuningatar)

text: 8. lokakuuta 1514 18-vuotias Maria vihittiin 52-vuotiaan Ranskan kuningas Ludvig XII:n kanssa Abbevillessä. Kahdesta aiemmasta avioliitosta huolimatta kuninkaalla ei ollut elossa olevaa poikaa, ja saadakseen pojan hän solmi kolmannen avioliiton. Ludvig kuitenkin kuoli jo 1. tammikuuta 1515 alle kolme kuukautta avioliiton solmimisen jälkeen, eikä avioliitosta syntynyt lapsia. Avioliiton lyhyydestä huolimatta aikalaiset kutsuivat Maria Tudoria aina ”ranskalaiseksi kuningattareksi”.


title: Maria Tudor (Ranskan kuningatar)

text: Maria oli ollut onneton avioliitossaan Ludvigin kanssa, sillä hän lienee jo ollut rakastunut Suffolkin ensimmäiseen herttuaan Charles Brandoniin. Tammikuun 1515 lopulla Henrik VIII lähetti herttuan Ranskaan hakemaan Maryä takaisin Englantiin. Pariskunta avioitui salaa 3. maaliskuuta. Periaatteessa avioliitto oli maanpetos, sillä Brandon oli nainut kuninkaallisen prinsessan ilman kuninkaan suostumusta. Henrik VIII vihastui, ja hänen neuvostonsa oli sitä mieltä, että Brandon pitäisi vangita tai teloittaa. Koska kardinaali Wolsey puuttui tilanteeseen ja Henrik oli kiintynyt sekä sisareensa että Brandoniin, pariskuntaa rangaistiin vain raskailla sakoilla. Heidät vihittiin virallisesti 13. maaliskuuta 1515 Greenwichin palatsissa.


title: Maria Tudor (Ranskan kuningatar)

text: Maria ja Suffolk saivat kolme lasta:


title: Maria Tudor (Ranskan kuningatar)

text: Henrik VIII:n ja Marian välit kiristyivät 1520-luvun loppupuolella, kun Maria vastusti kuninkaan ponnisteluja saada avioliittonsa Katariina Aragonialaisen kanssa kumotuksi. Maryn tiedetään inhonneen tulevaa kuningatarta Anna Boleynia.


title: Maria Tudor (Ranskan kuningatar)

text: Maria haudattiin Bury St Edmundsin luostariin Suffolkiin, mutta kirkon tuhouduttua ruumis siirrettiin lähellä olevaan St. Maryn kirkkoon. Vaimonsa kuoleman jälkeen Charles Brandon avioitui holhokkinsa, sairaan poikansa kihlatun, kuuluisan Catherine Willoughbyn kanssa.


title: Maria Tudor (Ranskan kuningatar)

text: Maria Tudoria tulkitsi vuonna 1922 mykkäelokuvan tähti Marion Davies elokuvassa "When Knighthood Was in Flower", jonka sanottiin tuolloin olleen kallein koskaan tehty elokuva ja josta tuli yksi Daviesin suurimmista menestyselokuvista. Toisen fiktiivisen version Marian avioliitoista kertoo vuoden 1953 Walt Disneyn tuotantoa oleva, Ken Annakinin ohjaama elokuva "Miekka ja ruusu" ("The Sword and the Rose"), jonka pääosissa ovat Richard Todd ja Glynis Johns.


title: Maria Tudor (Ranskan kuningatar)

text: Maria on myös aiheena seuraavissa romaaneissa: Jean Plaidyn "Mary, Queen of France", Molly Costain Haycraftin "The Reluctant Queen" ja Maureen Petersin "Princess Desire".


title: Riva (yhtye)

text: Riva oli jugoslavialainen popyhtye, joka voitti Sveitsissä pidetyn vuoden 1989 Eurovision laulukilpailun. Edustuskappale oli ”Rock Me”, jolla yhtye sai 137 pistettä.


title: Riva (yhtye)

text: Riva esiintyi ensimmäistä kertaa Zagrebfestillä vuonna 1988. Yhtye julkaisi vuonna 1989 englanninkielisen albumin Koch Recordsille. Yhtyeen hajottua vuonna 1991 sen laulaja Emilija Kokić aloitti soolouran.


title: Alandia

text: Alandia voi tarkoittaa seuraavia:


title: Aallotar

text: Aallotar voi tarkoittaa seuraavia:


title: Bengali (kuvitteellinen valtio)

text: Bengali on Lee Falkin Mustanaamio-sarjakuvan kuvitteellinen brittien vallasta itsenäistynyt valtio Afrikassa Bengalinlahden edustalla. Lahti sijaitsee todellisuudessa Intian rannikolla, ja Bengali olikin alun perin sijoitettuna Aasiaan. Sen pitkäaikaisena presidenttinä on toiminut Lamanda Luaga. Valtion pääkaupunki on moderni suurkaupunki Morristown, nykyiseltä nimeltään Mawitaan. Muita tärkeitä kaupunkeja ovat Sanloi ja Bengalitown. Naapurimaat ovat demokraattinen Fari Lana (myös Ivory Lana), diktatuurinen Tarashima ja rotusortoa harjoittava Rhodia. Bengali kuuluu YK:hon.


title: Bengali (kuvitteellinen valtio)

text: Valtio oli ennen Ison-Britannian alusmaa. Kun Bengali itsenäistyi, sen presidentiksi valittiin vaalissa YK:n lääkäri Lamanda Luaga. Tämä ei kuitenkaan sopinut kenraali Bababulle, joka aloitti sisällissodan. Mustanaamion avulla sota kuitenkin saatiin loppumaan ja Luaga suostui antamaan opetuksen Bababulle: hän voitti tämän nyrkkeilyottelussa. Bababu on sen jälkeen useasti yrittänyt vallankaappausta.


title: Bengali (kuvitteellinen valtio)

text: Lamanda toimi Bengalin ensimmäisenä presidenttinä, mutta joutui väistymään, kun kepulipelillä vaalit voittanut Kibali Lubanga siirtyi valtaistuimelle. Bengalin viidakoissa asuva Mustanaamio kuitenkin auttoi syöksemään tyrannin vallasta ja hänet vietiin salaiseen viidakkovankilaan. Lamanda Luaga sai Nobelin rauhanturvapalkinnon ja palasi presidentiksi. Hän kuitenkin joutui eroamaan, koska oli pitänyt Lubangaa lainvastaisesti vankilassa. Nykyisin Luaga on lääkärinä Mawitaanin lähiössä.


title: Bengali (kuvitteellinen valtio)

text: Bengalin viidakoita ja osin kaupunkejakin vahtii poliisia muistuttava Viidakkopartio, jonka salaisena ylipäällikkönä toimii Mustanaamio. Bengalilla on myös omat poliisivoimat ja asevoimat.


title: Bengali (kuvitteellinen valtio)

text: Bengali on tasavalta, mutta utuvuorilla viidakon takana on edelleenkin lukuisia pieniä ruhtinaskuntia, joissa vallitsevat keskiaikaiset tavat. Yhtä niistä, Baronkhania, hallitsee Mustanaamion nuori ottopoika Rex King. Viidakoissa asuu monia alkukantaisia heimoja, joista tärkeimmät ovat maanviljelijöiden Llongo, karjankasvattajien Wambesi ja kalastajien Mori. Luaga on llongolainen. Viidakon sisimmässä osassa asuu kääpiöheimo ja Mustanaamio.


title: Bengali (kuvitteellinen valtio)

text: Bengalin eläimistö on samanlaista kuin muualla sademetsien Afrikassa, mutta siellä elää myös tiikereitä.


title: SuperSeaCat

text: SuperSeaCat oli Helsingin ja Tallinnan väliä liikennöinnyt pikalaivayhtiö. SuperSeaCat aluksiin kuuluivat HSC "SuperSeaCat One", HSC "SuperSeaCat Three" ja HSC "SuperSeaCat Four". Yhtiön omistivat puoliksi bermudalainen Sea Containers ja kreikkalainen Eugenides. SuperSeaCat ajautui konkurssiin 20. lokakuuta 2008.


title: SuperSeaCat

text: Kesällä 2006 virolainen Tallink osti SeaContainersin omistaman Silja Linen. Kauppa ei sisältänyt Tallinnaan liikennöiviä SuperSeaCat-pikalaivoja. SuperSeaCat Oy perustettiin marraskuussa 2006 nimellä SeaContainers Finland Oy, ja se jatkoi liikennöintiä SuperSeaCat-pikalaivoilla.


title: SuperSeaCat

text: Keväällä 2008 kreikkalainen Eugenides osti puolet SuperSeaCat Oy:stä. Syksyllä 2008 yhtiö ajautui konkurssiin.


title: SuperSeaCat

text: Varustamon senhetkiset alukset, "SuperSeaCat Three" ja "SuperSeaCat Four", menivät osaomistaja Eugenideksen Kreikan-liikenteeseen, Aegean Speed Lines -brändin alle.


title: Edyta Bartosiewicz

text: Edyta Bartosiewicz (s. 11. tammikuuta 1966 Varsova) on puolalainen rocklaulaja. Hän aloitti uransa Holloee Poloy -yhtyeessä, jonka kanssa hän ehti julkaista yhden albumin. Yhtyeen hajoamisesta asti 1991 Bartosiewicz on ollut soolouralla.


title: Aggressiivi

text: Aggressiivi on erityisesti tunnepitoisissa puuskahduksissa esiintyvä suomen kielen verbirakenne, joka ilmaisee kieltoa tai torjuntaa. Tyypillisesti se muistuttaa kieltolausetta, mutta siitä puuttuu kieltoapuverbi ("en, et, ei, emme, ette, eivät"). Sen sijaan aggressiiviin sisältyy usein jokin kirosana, joka helposti mielletäänkin aggressiivin leimalliseksi piirteeksi.


title: Aggressiivi

text: Aggressiivia voidaan pitää muoti-ilmiönä, joka liittyy etenkin nuorten kielenkäyttöön, mutta aggressiiville tyypillistä kieltoverbin poisjättämistä on havaittu jo 1900-luvun alun murreaineistoissa. Vaikka aggressiivia esiintyy puhekielessä varsin laajasti, sen erityisluonteeseen ei ole suomen kieliopeissa juuri kiinnitetty huomiota, vaan sitä on pidetty lähinnä kieltolauseen poikkeusmuotona.


title: Aggressiivi

text: Aggressiivin rakennetta ja luonnetta on tarkastellut Lari Kotilainen vuonna 2007 julkaistussa väitöstutkimuksessaan. Hänen mukaansa kyseessä on erityinen konstruktiotyyppi, jolle on ominaista kieltoverbittömyys, reaktiivisuus, tunnepitoisuus ja verbiloppuisuus; lisäksi rakenteen alussa on usein kirosana, ja siihen tapaa sisältyä jokin kieltohakuinen sana (tyypillisesti "mitään", jonka voi tulkita pronominiksi tai adverbiksi). Täsmällisemmin Kotilainen on tunnistanut konstruktion neljä perusmuunnelmaa:Kotilainen ei väitöskirjassaan suoranaisesti kutsu tarkastelemaansa rakennetyyppiä aggressiiviksi, mutta mainitsee, että tällaista nimitystä on käytetty kieltoverbittömästä kieltokonstruktiosta. Toisaalla hän on itsekin toistuvasti käyttänyt "aggressiivi"-nimitystä viitatessaan aggressiivissävyiseen kieltosanattomaan kieltoon.


title: Aggressiivi

text: Nimitys "aggressiivi" (toisinaan myös muodossa "agressiivi") on peräisin Jaakko Häkkisen vuonna 1999 laatimasta kielitieteellistä argumentaatiota parodioineesta kirjoituksesta ja syntyi väännöksenä komin kielessä esiintyvän egressiivi-sijamuodon nimestä (vaikka kieliopillisesti aggressiivilla ei ole mitään yhteyttä egressiiviin). Häkkisen näennäistieteellisessä määritelmässä aggressiivia luonnehdittiin ponnekasta kieltoa ilmaisevaksi verbin modukseksi eli tapaluokaksi, josta käytettiin myös nimeä "ponsitapa". Itse asiassa aggressiivirakenteen verbi on indikatiivissa, mutta Häkkisen kuvauksen mukaan aggressiiville olisi tyypillistä liittää osamorfeemi "vittu" välittömästi pronominisubjektiin ("vittumä sinne mene") tai paikallissijaiseen pronominiin ("vittusiellä ketään ole").


title: Aggressiivi

text: Häkkisen alkuperäinen vitsi julkaistiin ensin Helsingin yliopiston suomen ja suomalais-ugrilaisten kielten opiskelijoiden Siulaset-ainejärjestölehdessä ja myöhemmin Suomen Kuvalehdessä (1/2000). Netissä se on saanut lukuisia toisintoja, mutta niihin on saatettu tehdä lisäyksiä, joissa ajatus verbin tapaluokasta hukkuu huomion kiinnittyessä kirosanan käyttöön. Joskus aggressiivia on virheellisesti luonnehdittu uudeksi sijamuodoksi tai sanaluokaksikin.


title: Roman Schatz

text: Roman Schatz ( ['ʃat͡s] s. 21. elokuuta 1960 Überlingen, Länsi-Saksa) on saksalaissyntyinen suomalainen kirjailija ja toimittaja.


title: Roman Schatz

text: Suomen kansalaisuuden Schatz sai helmikuussa 2012, joten nykyään hänellä on kaksoiskansalaisuus.


title: Roman Schatz

text: Muutettuaan Suomeen 1986 Schatz työskenteli vanhainkodissa laitosapulaisena, kunnes Yleisradio tarjosi hänelle töitä saksankielisestä palvelusta. Schatz esiintyi monissa kielten opetusohjelmissa (esimerkiksi "Das ist Deutschland") ja toimi juontajana "Toisten TV" -ohjelmassa. Hän oli mukana televisiosarjassa "Ähläm Sähläm" ”Opi suomalaiseksi” -osiossa Roman von Schnaps -nimisenä asiantuntijana, joka opetti ulkomaalaisia suomalaisten tavoille.


title: Roman Schatz

text: Schatzin kirjoittama teos "Suomesta, rakkaudella" on kaksikielinen humoristinen kokoelma pakinoita suomalaisuudesta. Kirjassa käsitellään Suomen talvea, kieltä ja ralliautoilua. Schatzin ensimmäinen romaani "Rakasta minut" kertoo eteläsaksalaisen miehen elämänvaiheista Saksassa ja Suomessa. Toisessa romaanissa, "Euro", itävaltalainen naistoimittaja, suomalainen mieskuvaaja ja espanjalainen äänittäjä palkataan tekemään dokumenttia yhden euronkolikon liikkeistä Euroopassa. Pian dokumenttiryhmä huomaa, että heidät palkannut luxemburgilainen televisioyhtiö todellisuudessa tekeekin komediallista tosi-tv -sarjaa heistä.


title: Roman Schatz

text: Schatz osallistui keväällä 2007 kilpailijana "Tanssii tähtien kanssa" -ohjelmaan, johon hänet valittiin ennen sarjan alkua menehtyneen Kirkan tilalle. Schatz putosi kilpailusta toisena. Schatz on ääninäytellyt "Rottatouille"-animaatioelokuvassa (2007), näytellyt sivuosassa suomalaiselokuvassa "Raja 1918" (2007) ja kansainvälisessä yhteistuotannossa "Better Than Andy" (Suomi / USA, 2009).


title: Roman Schatz

text: Yle Radio 1 on esittänyt vuodesta 2013 alkaen Schatzin isännöimää viikoittaista keskusteluohjelmaa Roman Schatzin Maamme-kirja.


title: Roman Schatz

text: Schatz kuvailee itseään "hormonaaliseksi maahanmuuttajaksi". Hän tapasi tulevan, suomalaisen vaimonsa Berliinissä ja muutti tämän perässä Suomeen vuonna 1986. Myöhemmin eroon päättyneestä avioliitosta syntyi kaksi lasta, poika ja tyttö. Schatzin toinenkin, 2010 alkanut avioliitto päättyi eroon 2014, liitosta on yksi tytär.


title: Charlotte Amalie

text: Charlotte Amalie on Yhdysvaltain Neitsytsaarten pääkaupunki ja suurin kaupunki. Se sijaitsee Saint Thomasin saarella. Vuonna 2004 saarella oli asukkaita noin 19 000.


title: Charlotte Amalie

text: Saaren nimi tulee Tanskan kuningatar Charlotte Amaliesta (1650–1714), joka oli kuningas Kristian V:n vaimo. Saari on tunnettu sen satamasta ja merirosvoista. Nykyään kaupunki on suosittu matkailukohde. Kaupungissa on monia historiallisesti tärkeitä rakennuksia.


title: Zoonoosi

text: Zoonoosit ovat tartuntatauteja, joiden aiheuttajat voivat siirtyä eläimistä ihmisiin ja päinvastoin. Zoonoosien aiheuttajin kuuluu erilaisia bakteereita, viruksia, alkueläimiä, loisia ja muita taudinaiheuttajia kuten prioni. Zoonoosit voivat tarttua suoraan tai välillisesti eläimen ja ihmisen välillä. Välillinen tartunta voi tapahtua esimerkiksi elintarvikkeiden, veden tai hyönteisten välityksellä.


title: Zoonoosi

text: Sana zoonoosi tulee kreikan kielen sanoista "zôon", eläin ja "nosos", tauti.


title: Zoonoosi

text: Tarttumistavasta riippuen on yleistermillä zoonoosi kaksi alamuotoa: antropozoonoosi eli tauti, joka tarttuu ihmisestä eläimeen, ja zooantroponoosi eli tauti, joka tarttuu eläimestä ihmiseen.


title: Zoonoosi

text: Euroopan ja Suomen yleisin zoonoosi on kampylobakterioosi.


title: Zoonoosi

text: Zoonooseja ilmenee eniten roskakuskeilla, maanviljelijöillä ja eläinlääkäreillä.


title: Kuusrock

text: Kuusrock oli Oulun Kuusisaaressa vuosina 1973–1991 järjestetty musiikkifestivaali. Kuusrockista muodostui 1970-luvun puolivälissä yksi tärkeimmistä rockfestivaaleista Suomessa. Kuusrockissa esiintyi useita aikansa nousevia tähtiä kuten Dr. Feelgood, Iron Maiden, Scorpions, Anthrax sekä Stevie Ray Vaughan. Procol Harum esiintyi Kuusrockissa 1976 lähes menestyksensä huipulla.


title: Kuusrock

text: 1990 esiintynyt Alice Cooper oli juuri noussut takaisin megatähdeksi edellisenä vuonna ilmestyneellä "Trash"-albumillaan. AC/DC:n laulaja Brian Johnson esiintyi Kuusrockissa Geordie-yhtyeen kanssa vuonna 1974. Kotimaisista yhtyeistä Eppu Normaali esiintyi festivaalilla yhdeksän kertaa. Muita festivaalin vakioesiintyjiä olivat mm. Juice Leskinen, Zero Nine ja Popeda.


title: Kuusrock

text: Vuodesta 2003 Kuusisaaressa on järjestetty vuosittain Qstock-festivaali.


title: The Elder Scrolls II: Daggerfall

text: The Elder Scrolls II: Daggerfall (yleisesti Daggerfall) on Bethesda Softworksin kehittämä ja vuonna 1996 MS-DOS-alustalle julkaisema "The Elder Scrolls" -tietokoneroolipelisarjan videopeli. "Daggerfall" sijoittuu muiden "The Elder Scrolls" -pelien tapaan fiktiiviseen Tamrielin valtakuntaan. "Daggerfall" on laajin "The Elder Scrolls" -peli. Pelimaailma on kooltaan 489 640 neliökilometriä, eli melkein kaksi kertaa niin suuri kuin Iso-Britannia. Pelissä on yli 15 000 kaupunkia, kylää ja luolaa pelaajan tutkittavaksi. Ohjelmoija Todd Howardin mukaan "" on 0.01 % "Daggerfallin" koosta. "Daggerfallissa" on 750 000 NPC:tä, joiden kanssa pelaaja voi puhua. Automaattikartta on tärkeä apuväline pelaajille luolia koluttaessa. Pelaajien tulee vierailla 6–8 provinssissa (pelin 47:stä provinssista) päästäkseen pelin läpi. 9. heinäkuuta 2009 Bethesda Softworks laittoi pelisarjan 15-vuotisjuhlan kunniaksi "Daggerfallin" ilmaislevitykseen.


title: The Elder Scrolls II: Daggerfall

text: Muiden "The Elder Scrolls" -pelien tapaan "Daggerfall" on avoimen maailman peli: peliä voi pelata samoilemalla, suorittamatta päätehtävää. "Daggerfallin" yhtenä ominaisuutena on taianluontijärjestelmä; pelaaja voi sekoitella loitsuunsa erilaisia vaikutuksia, kuten tulivahinkoa, jäävahinkoa sekä levitaatiokyvyn. Peli laskee automaattisesti paljonko manaa loitsuun kuluu. Manan määrä määrittyy voimasta ja erikoiskyvyistä (levitaatio). Järjestelmässä oli julkaisuversiossa ohjelmointivirheitä, jolloin osa näistä itse luoduista taioista ei toiminut. Pelissä pystyy myös lisäämään esineisiin erilaisia kykyjä.


title: The Elder Scrolls II: Daggerfall

text: Pelissä pystyy myös ostamaan taloja, veneitä ja erilaisia vaatteita ja varusteita. "Daggerfallissa" on myös mahdollisuus muuttua vampyyriksi, ihmissudeksi ja sikaihmiseksi. Taistelusysteemi on erikoinen, koska hiirtä pitää liikuttaa siihen suuntaan, mihin haluaa lyödä. Poliittisia puolia pelissä on kiltojen, yhdistyksien ja uskontojen muodossa. Näillä eri ryhmillä on omat uniikit tehtävänsä ja tavoitteensa. Pelaajalla on mahdollisuus saada ylennyksiä ja enemmän mainetta pelimaailmassa. "" tapaan "Daggerfallissa" on alastomuutta. Pelaaja voi itse riisua hahmonsa alasti ja osalla NPC-hahmoista ei ollut vaatteita. Pelin asetuksista voi säätää alastomuuden ja veren pois päältä.


title: Denethor II

text: Denethor eli Denethor II Ecthelionin poika on fantasiaromaanissa "Taru sormusten herrasta" esitelty kuvitteellinen henkilö, jonka loi englantilainen kirjailija J. R. R. Tolkien. Kirjassa hän on Gondorin valtakunnan hallitseva käskynhaltija, joka on viisas ja vahvatahtoinen, mutta hän kuitenkin muuttuu epätoivoiseksi ja lopulta menettää järkensä.


title: Denethor II

text: Denethorin hahmo esiteltiin "Sormusten herran" viimeisessä osassa, "Kuninkaan paluussa", mutta hahmo mainittiin jo edellisissä osissa, "Sormuksen ritareissa" ja "Kahdessa tornissa". Kun hobitti Peregrin "Pippin" Tuk on katsonut langenneen velho Sarumanin näkykiveen "palantíriin" ja nähnyt Mordorin hallitsijan Sauronin, velho Gandalf Valkoinen vie hänet Gondorin pääkaupunkiin Minas Tirithiin, jossa kaksikko tapaa Denethorin käskynhaltijan valtaistuinsalissa. Koska Denethorin vanhempi poika Boromir oli kaatunut örkkien nuoliin pelastaakseen Pippinin ja hänen toverinsa Meriadoc "Merri" Rankkibukin henget, vastapalvelukseksi Pippin liittyy käskynhaltijan henkivartiokaartiin ja vannoo uskollisuutta Denethorille. Denethor kuitenkin suhtautuu halveksivaksi ja vihamielisesti Gandalfiin, koska hän on vakuuttunut siitä, että velho salaa suunnittelee Gondorin kruununperijän ja laillisen hallitsijan Aragornin paluuta.


title: Denethor II

text: Sauron aloittaa suunnitelmansa Keski-Maan valloittamiseksi ja Mordorin armeijat marssivat Gondorin rajojen ylitse. Denethor neuvottelee sotapäälliköidensä kanssa Minas Tirithin puolustuksesta hyökkäykseltä ja suostuu lähettämään sotajoukon puolustamaan Osgiliathin rauniokaupunkia. Sotilaiden komentajaksi ilmoittautuu vapaaehtoisesti Denethorin nuorempi poika Faramir, joka on Boromirista poiketen käskynhaltijan halveksunnan kohde. Suurin osa sotilaista kuitenkin kaatuu taistelussa, ja Dol Amrothin prinssi Imrahil pelastaa Faramirin kuolemalta. Haavoittunut Faramir kuitenkin menettää tajuntansa ja Denethor luulee, että hänen poikansa on kuollut. Sauronin armeijat piirittävät Minas Tirithin, ja Denethor vakuuttuu Mordorin ylivoimaisuudesta. Faramirin "kuoleman" johdosta masentunut Denethor päättää tehdä itsemurhan, jotta hänen ei tarvitsi nähdä Gondorin tappiota ja alistumista Sauronin käskyvallan alaisuuteen. Epätoivoinen Denethor hyvästelee Pippinin ja menee Faramirin ja palvelijoidensa kanssa käskynhaltijoiden hautaholviin, jossa hän päättää polttaa roviolla itsensä ja Faramirin, mutta Denethorin itsetuhoisesta käytöksestä huolestunut Pippin kertoo käskynhaltijan suunnitelmista vartija Beregondille sekä Gandalfille, joka komentaa Minas Tirithin puolustusta.


title: Denethor II

text: Beregond päättää pelastaa Faramirin, joka tajuttomuutensa seurauksena ei ole tietoinen isänsä aikeista, mutta joutuu tappamaan hautaholvien portinvartijan ja kaksi muuta Denethorin palvelijaa. Kun myös Pippin ja Gandalf saapuvat hautaholviin, Denethorin käytös muuttuu maaniseksi ja hän paljastaa "palantírin", jonka kautta hän kertoo nähneensä merirosvojen laivaston saapuvan Pelennorin kentille Mordorin armeijan avuksi. Denethor pilkkaa Gandalfin urheutta Minas Tirithin puolustuksen johdossa ja kertoo, että hän ei vanno uskollisuutta edes lailliselle kruununperijälle Aragornille. Beregond, Pippin ja Gandalf kantavat Faramirin pois hautakammiosta, mutta Gondorin tuhosta vakuuttunut käskynhaltija katkaisee käskyhaltijoiden sauvan ja jää makaamaan syttyneelle roviollensa puristaen "palantíria" käsissään. Denethorin itsemurhan tragisuus paljastuu, kun merirosvojen laivojen saapuminen osoittaa, että Aragorn oli kaapannut laivat tuodakseen sotilaita Gondorin eteläisistä lääneistä ja Denethor oli tulkinnut väärin "palantírin" näyt. Tolkien mainitsee, että Denethorin kuolema muutti Minas Tirithin "palantírin" käyttökelvottomaksi, koska siinä näkyivät vain Denethorin palavat kädet.


title: Denethor II

text: Tolkien kertoo Denethorin menneisyydestä "Kuninkaan paluun" liitteiden artikkelissa Gondorin historiasta. Denethor II oli syntyi Gondorin valtakunnassa kolmannen ajan vuonna 2930 käskynhaltija Ecthelion II:n pojaksi. Denethorin nuoruudessa hänen isänsä neuvonantajaksi nousi salaperäinen mies nimeltä Thorongil, joka oli todellisuudessa valepukuinen Aragorn. Denethor kadehti Thorongilin suosiota isänsä hovissa, koska Ecthelion arvosti miestä enemmän kuin omaa poikaansa. Kun Thorongil katosi ja Ecthelion II kuoli, Denethorista tuli Gondorin hallitseva käskynhaltija ja hän avioitui prinssi Imrahilin siskon Finduilasin kanssa. Finduilas synnytti Denethorille kaksi poikaa, Boromirin ja Faramirin, mutta kuoli nuorena ja vaimonsa kuolemasta masentunut Denethor aloitti Minas Tirithin "palantírin" käytön. Sauron kuitenkin onnistui oman näkykivensä avulla vääristelemään "palantírin" näkyjä, mutta Sarumanista poiketen Denethorista ei tullut Sauronin palvelijaa. Vääristeltyjen näkyjen seurauksena Denethor kuitenkin vakuuttui Mordorin sotajoukkojen ylivoimaisuudesta ja hänen luonteensa muuttui masentuneeksi ja pessimistiseksi.


title: Denethor II

text: Denethorin ääninäyttelijä oli yhdysvaltalainen William Conrad vuoden 1980 piirroselokuvassa "" ja englantilainen Peter Vaughan BBC:n tuottamassa radiokuunnelmassa.


title: Denethor II

text: Uusiseelantilaisen elokuvaohjaaja Peter Jacksonin "Taru sormusten herrasta" -elokuvatrilogiassa Denethorin näyttelijä oli australialainen John Noble. Denethor esiteltiin "" pidennetyn DVD-painoksen uudessa kohtauksessa, mutta laajemmalle yleisölle hahmo esiintyi kuitenkin vain elokuvassa "". Jacksonin elokuvassa Denethor ei suostu kutsumaan Rohanin armeijoita Minas Tirithin puolustuksen avuksi, joten Pippin salaa sytyttää Gondorin kokot, jotta Rohan saisi viestin siirtää sotajoukkonsa Gondoriin. Sauronin armeijat miehittävät Osgiliathin ja Denethorin lähettää Faramirin johdolla ritarinsa valtamaan kaupungin, mutta kaikki miehet kaatuvat örkkien nuoliin, poikkeuksena Faramir. Kun Denethor luulee poikansa menehtyneen haavoihinsa ja näkee Mordorin armeijan Minas Tirithin edustalla, hän menettää järkensä ja käskee sotilaita hylkäämään asemansa. Gandalf kuitenkin tainnuttaa hänet sauvallansa ja siirtyy puolustuksen johtoon. Kirjasta poiketen Denethor on elokuvassa haluton organisoimaan Gondorin puolustusta jo ennen Pelennorin kenttien taistelua, ja hänen "palantírin" käyttönsä ei ilmene katsojalle.


title: Denethor II

text: Jacksonin elokuvassa Beregondin hahmo on poistettu, joten hän ei ole Pippinin ja Gandalfin kanssa pelastamassa Faramiria. Denethor sytyttää rovionsa, mutta Pippin pelastaa tajuttoman Faramirin kuolemalta ja yrittää sammuttaa liekit. Käskynhaltija yrittää tappaa nuoren hobitin, mutta Gandalfin ratsu Hallavaharja potkaisee hänet rovion liekkeihin. Roviolla Denethor näkee Faramirin avaamassa silmänsä ja ymmärtää, että hänen poikansa on elossa. Hän kuitenkin leimahtaa liekkeihin ja juoksee huutaen pois hautaholveista, minkä jälkeen syöksyy alas Minas Tirithin reunanteelta pudoten alas satojen metrien korkeudesta. "Kuninkaan paluun" pidennetyn DVD-painoksen kommenttiraidalla Jackson tunnustaa virheen Denethorin kuolemassa, koska Tolkien mainitsee hautaholvien sijainneen Minas Tirithin viidennellä kerroksella ja kuitenkin Denethor syöksyy alas seitsemänneltä kerrokselta.


title: Jänisrutto

text: Jänisrutto eli tularemia on zoonoosi bakteeri-infektio. Sen aiheuttaja on "Francisella tularensis", joka on aerobinen gramnegatiivinen kokkibakteeri. Bakteerista vakavampaa "tularensis" (Tyyppi A) -kantaa tavataan Pohjois-Amerikassa, kun taas lievempää "holarctica" (Tyyppi B) -kantaa tavataan Aasiassa, Euroopassa ja pienessä osassa Pohjois-Amerikkaa. Tartunta saadaan hyönteisen tai puutiaisen puremasta, suorasta kontaktista sairaan eläimen kanssa, hengittämällä saastunutta pölyä tai saastuneen ruoan tai veden kautta.


title: Jänisrutto

text: Tauti puhkeaa keskimäärin 3–5 päivän kuluttua altistuksesta. Tauti voi tuottaa usean erilaisen taudinkuvan, joita ovat ulserugranulaarinen, granulaarinen, okulogranulaarinen, oropharyngeaalinen, pneumooninen ja tyfoidaalinen tautimuoto. Ulserogranulaarisessa muodossa iholle syntyy hyönteisen pistokohtaan leesio ja paikalliset imusolmukkeet suurenevat. Tämä tautimuoto on Suomessa yleisin. Granulaarisessa muodossa vain paikalliset imusolmukkeet suurenevat. Okulogranulaarisessa muodossa ilmenee silmänsidekalvontulehdusta sekä korvan ja kaulan seudun imusolmukkeiden suurentumaa. Oropharyngeaalisessa muodossa syntyy kivulias nielutulehdus. Tyfoidaalisessa muodossa ilmenee voimakkaita yleisoireita, kuten kuumetta, pää- ja lihaskipua, oksentelua ja ripulia. Tyfoidaaliseen muotoon liittyy suurempaa kuolleisuutta kuin muihin muotoihin.


title: Jänisrutto

text: Keuhkotularemia eli pneumooninen muoto syntyy joko suoraan bakteereja hengitettäessä tai epäsuorasti ulserogranulaarisen tai tyfoidaalisen muodon aiheuttaman bakteremian (bakteerien leviäminen vereen) seurauksena. Keuhkotularemiaan liittyvät korkea kuume, pääkipu, yskä, hajanaiset varjostumat keuhkokuvassa sekä lobaarinen tiivistymä, hilusalueen adenopatia ja pleuraneste. Myös yskä ja hengitystiheyden nousu on normaalia. Keuhkotularemian voi sekoittaa helposti keuhkoinfektioiden laajaan kirjoon.


title: Jänisrutto

text: Dignostiikan kulmakivinä ovat serologia ja PCR. Myös bakteeriviljely on mahdollista. PCR on serologiaa spesifisempi, ja se voidaan suorittaa erilaisista kudosnäytteistä. Serologiassa IgG-luokan vasta-aineen nelinkertainen nousu tasoissa on diagnostinen. Serologia ei ole positiivinen alle 10 päivässä tartunnasta.


title: Jänisrutto

text: Aminoglykosidit tappavat bakteereita ja toimivat hyvin jänisruttoa vastaan. Taudin uusiutuminen on aminoglykosidien kanssa harvinaista. Haittoina aminoglykosideille ovat niiden mahdolliset korva- ja munuaistoksisuus sekä huono imeytyminen ruoansulatuskanavasta, joten niiden käyttö rajoittuu muuhun kuin suun kautta annettavaan annosteluun sairaalassa.


title: Jänisrutto

text: Tetrasykliinit ovat myös hyvä vaihtoehto jänisruton hoidoksi. Doksisykliiniä käytetään nykyisin vanhojen tetrasykliinien sijaan. Doksisykliini estää bakteerien kasvua, joten hoitojakson on oltava pidempi kuin bakteereja tappavilla lääkkeillä. Alle kahdeksanvuotiaille lapsille ei doksisykliiniä voi hampaiden herkän kehitysvaiheen vuoksi suositella.


title: Jänisrutto

text: Fluorokinolonit, kuten siprofloksasiini, ovat tällä hetkellä paras vaihtoehto jänisruton hoidossa. Ne tappavat bakteereja, ja niiden annostelu onnistuu suun kautta. Ne ovat myös vähemmän toksisia verrattuna aminoglykosideihin. Ongelmana käytettäessä siprofloksasiinia on varsinkin virtsateitä infekoivien bakteerien kehittämä vastustuskyky lääkkeelle.


title: Neptunus (jumala)

text: Neptunus oli roomalaisten veden jumala. Hän oli heidän vastineensa kreikkalaisten Poseidonille. Neptunus liitetään usein makeaan veteen, vastakohdaksi Okeanokselle, joka on valtamerten jumala. Hevonen oli Neptunukselle pyhitetty eläin. Neptunukselle pyhitettyä juhlaa, Neptunaliaa, vietettiin 23. heinäkuuta.


title: Neptunus (jumala)

text: Neptunus ajoi vedessä vaunuillaan, jonka edessä oli hippokamppeja eli merihevosia.


title: Timo Parvela

text: Timo Johannes Parvela (s. 19. toukokuuta 1964 Jyväskylä) on suomalainen kirjailija. Hän on Suomen luetuimpia kirjailijoita sekä kotimaassa että ulkomailla. Parvela on kirjoittanut yli 80 teosta lapsille, nuorille ja aikuisille. Niitä on käännetty yli 30 kielelle. Parvelan kirjoja on myyty Suomessa ja ulkomailla yhteensä noin 1,5 miljoonaa kappaletta, joista noin 800 000 Saksassa. Kirjoista on tehty lukuisia teatteri-, tv- ja elokuvasovituksia. Parvela sai vuonna 2006 Finlandia Junior -palkinnon Teoksestaan "Keinulauta".


title: Timo Parvela

text: Ella ja kaverit-kirjasarjan lisäksi Parvela on kirjoittanut "Pate"-sarjaa, "Maukka ja Väykkä" -kirjoja sekä "Sammon vartijat" -trilogian. Syksyllä 2015 alkoi Parvelan, norjalaisen Bjørn Sortlandin ja kuvittaja Pasi Pitkäsen yhteistyönä syntynyt avaruusseikkailu "Kepler 62", joka nousi myydyimpien lastenkirjasarjojen joukkoon. Kepler 62-sarjan toinen osio (”tuotantokausi”) käynnistyi syksyllä 2018.


title: Timo Parvela

text: Kirjojensa lisäksi Parvela tunnetaan lukutaidon puolustajana. Hänen kehittämänsä Tarinakonsertit, joissa kirjojen ääneenlukeminen yhdistetään musiikkiin ja draamaan ovat olleet suosittuja kautta maan. Helsingin kaupunginorkesterin kanssa yhteistyössä järjestetty Ella-tarinakonsertti täytti Helsingin Musiikkitalon ääriään myöten keväällä 2018 peräti neljään kertaan. Parvela on toiminut Lukukeskuksen ja kirjailijoiden tekijänoikeusjärjestö Sanaston puheenjohtajana ja vuodesta 2018 lähtien Suomen Kulttuurirahaston hallintoneuvoston jäsenenä.


title: Timo Parvela

text: Parvela valmistui ylioppilaaksi vuonna 1983 ja kasvatustieteiden kandidaatiksi Jyväskylän yliopistosta vuonna 1988. Hän työskenteli Tupamäen ala-asteen koulunjohtajana Petäjävedellä vuosina 1988–1990 ja luokanopettajana Tyyppälän ala-asteella Jyväskylän maalaiskunnassa vuosina 1990–1991 sekä Espoon Aarnivalkean ala-asteella vuosina 1992–1996. Vuonna 1996 Parvela ryhtyi vapaaksi kirjailijaksi.


title: Timo Parvela

text: Parvela asuu Kirkkonummella. Hän on naimisissa ja hänellä on kaksi aikuista lasta.


title: Smolenskin Jumalanäiti

text: Smolenskin Jumalanäiti -ikoni on muunnelma ns. Hodigitria- eli Tiennäyttäjä-ikonista, jonka alkuperäisen ja ensimmäisen ikonin maalaajaksi perimätieto kertoo pyhän apostoli ja evankelista Luukkaan.


title: Smolenskin Jumalanäiti

text: Tämän ikonin kopio ja malli kulkeutui ensimmäisen vuosituhannen aikana ehkä vuosien 300 - 1100 aikana Jerusalemin ja Konstantinopolin kautta Kiovaan ja Venäjälle, jossa se opittiin pian tuntemaan nimellä Smolenskin Jumalanäiti ja jossa se kohosi ihmeitä tekevien ikonien luokkaan.


title: Smolenskin Jumalanäiti

text: Smolenskin Uspenskin katedraalissa ollut alkuperäisenä pidetty ikoni katosi toisen maailmansodan saksalaismiehityksen aikana.


title: Smolenskin Jumalanäiti

text: Ortodoksinen kirkko viettää Jumalanäidin muistojuhlaa Smolenskin ikonin kunniaksi vuosittain heinäkuun 28. päivänä.


title: Stefan Liv

text: Stefan Daniel Patryk Liv (syntyjään "Patryk Śliż", 21. joulukuuta 1980 Gdynia, Puola – 7. syyskuuta 2011 Jaroslavl, Venäjä) oli ruotsalainen ammattilaisjääkiekkoilija, pelipaikaltaan maalivahti.


title: Stefan Liv

text: Liv syntyi joulukuussa 1980 satamakaupunki Gdyniassa Puolassa varattomalle 16-vuotiaalle äidille ja joutui lastenkotiin, hänen syntymänimensä oli Patryk Śliż. Patrykin ollessa puolentoista vuoden iässä Jens ja Anita Liv adoptoivat hänet perheeseensä Ruotsin Norrahammariin ja antoivat hänelle uuden etunimen Stefan.


title: Stefan Liv

text: Nuori Stefan innostui jääkiekosta, ja aloitti jääkiekkouransa paikallisessa seurassa HV 71:ssä, joka oli hänen kasvattajaseuransa. Liv pelasi HV:n junioreissa useissa ikäluokissa, ennen kuin nousi HV 71:n edustusjoukkueeseen, seuran Elitserien-kokoonpanoon kaudella 1999–2000.


title: Stefan Liv

text: Liv pelasi ensimmäiset ammattilaisottelunsa kaudella 1999–2000 kasvattajaseuransa HV71:n riveissä Ruotsin pääsarjassa Elitserienissä ja Tranås AIF.n riveissä Allsvenskanissa, Ruotsin toiseksi korkeimmalla sarjatasolla. Hän edusti HV71:tä kauden aikana 12 Elitserienin runkosarjaottelussa, joista ensimmäinen oli tammikuussa 2000 Luleå HF:ää vastaan.


title: Stefan Liv

text: Kaudesta 2000–2001 alkaen Liv toimi kuusi peräkkäistä kautta vakituisesti HV71:n ykkösmaalivahtina. Hän pelasi HV:ssä vuosien 1999–2006 välillä yhteensä 275 Elitserienin runkosarjaottelua ja 48 pudotuspeliottelua. Hänen tilastojen perusteella paras kautensa näiden vuosien aikana oli kausi 2003–2004, jolla hän pelasi 41 runkosarjaottelua torjuntaprosentilla 92,3 ja päästettyjen maalien keskiarvolla 2,23 sekä 18 pudotuspeliottelua torjuntaprosentilla 92,6 ja päästettyjen maalien keskiarvolla 1,92. Hän oli kauden päätteeksi voittamassa Ruotsin jääkiekkomestaruutta, kun HV71 löi Elitserienin loppuotteluissa Färjestads BK:n voitoin 4–3. Liv torjui kevään 2004 loppuotteluissa neljä nollapeliä. Vuonna 2002 Liv voitti tuolloin ensimmäistä kertaa jaetun Honkens trofé -palkinnon Ruotsin vuoden maalivahtina.


title: Stefan Liv

text: Liv sai NHL-varauksen vuonna 2000, jolloin Detroit Red Wings varasi hänet numerolla 102 uusien pelaajien varaustilaisuuden neljännellä kierroksella. Toukokuussa 2006 Liv teki yksivuotisen sopimuksen Red Wingsin kanssa. Hän pelasi Red Wings -organisaatiossa kauden 2006–2007, joka kului häneltä pääasiassa AHL-seura Grand Rapids Griffinsissä. Hän pelasi 35:ssä AHL:n runkosarjaottelussa ja sai torjuntaprosentikseen 89,5 ja päästettyjen maalien keskiarvokseen 3,01. Liv pelasi kauden aikana myös kolme ottelua ECHL-seura Toledo Stormissa.


title: Stefan Liv

text: Toukokuussa 2007 Liv palasi HV71:n riveihin tehtyään seuran kanssa kolmivuotisen sopimuksen. Hän pelasi joukkueessa sopimuksen loppuun. Hän oli voittamassa Elitserienin mestaruutta vuosina 2008 ja 2010 sekä hopeaa vuonna 2009. Vuonna 2008 hänet palkittiin Guldpuckenilla Ruotsin vuoden pelaajana.


title: Stefan Liv

text: Vuonna 2010 Liv siirtyi KHL:n HK Sibir Novosibirskiin, jota edusti yhden kauden ajan. Hän oli mukana vuoden 2011 ssa. Keväällä 2011 Liv teki sopimuksen KHL-seura Lokomotiv Jaroslavlin kanssa. Hän kuoli joukkueen lentokoneen syöksyttyä maahan 7. syyskuuta 2011.


title: Stefan Liv

text: Liv pelasi ensimmäisen maaottelunsa Ruotsin paidassa marraskuussa 2000 ottelussa Tšekkiä vastaan. Hän edusti Ruotsia varamaalivahdin roolissa kuusissa jääkiekon maailmanmestaruuskilpailuissa ja kaksissa olympialaisissa, Torinon olympialaisissa vuonna 2006 ja Vancouverin olympialaisissa vuonna 2010. Vuonna 2002 hän oli voittamassa MM-pronssia, vuonna 2004 MM-hopeaa, vuonna 2006 olympiakultaa sekä MM-kultaa ja vuonna 2009 MM-pronssia.


title: Stefan Liv

text: Stefan Liv kuoli 7. syyskuuta 2011 lento-onnettomuudessa, jossa Jakovlev Jak-42 -tyyppinen kone syöksyi maahan. Kone oli kuljettamassa KHL-joukkue Lokomotiv Jaroslavlia Jaroslavlista Minskiin, missä joukkue olisi pelannut kauden ensimmäisen ottelun Dinamo Minskiä vastaan. Onnettomuuden syyksi paljastui lentäjän virhe.


title: CE-merkintä

text: CE-merkintä () tuotteessa osoittaa, että valmistaja vakuuttaa tuotteen täyttävän sitä koskevien EU:n direktiivien vaatimukset, ja että tuote on läpikäynyt mahdollisesti vaaditut tarkistukset. CE-merkintä on tarkoitettu helpottamaan tavaroiden vapaata liikkumista Euroopan sisämarkkinoilla. Euroopan talousalueella merkintä on pakollinen tietyissä tuoteryhmissä, kuten henkilösuojaimissa, leluissa, koneissa ja sähkölaitteissa. CE-merkintä tuli ensimmäiseksi EU-maissa käyttöön leluissa vuoden 1990 alusta.


title: CE-merkintä

text: CE-merkintä ei ole laatumerkki. Se voidaan yleensä kiinnittää tuotteeseen ilman puolueettoman osapuolen suorittamaa testausta, vaikkakin merkinnän saa kiinnittää vain niiden tuoteryhmien tuotteisiin, joissa sitä edellytetään.


title: CE-merkintä

text:
Direktiiviä 2006/95/EY sovelletaan kaikkiin sähkölaitteisiin, jotka on suunniteltu käytettäviksi vaihtovirralla nimellisjännitealueella 50–1000 V (AC) ja tasavirralla nimellisjännite-alueella 75–1500 V (DC) lukuun ottamatta tiettyjä direktiivissä lueteltuja laitteita tai ilmiöitä mm.
Pienjännitedirektiivin 2006/95/EY tarkoituksena on taata, että Euroopan unionin markkinoilla olevat sähkölaitteet eivät oikein käytettyinä, asennettuina ja huollettuina vaaranna henkilöiden, kotieläinten tai omaisuuden turvallisuutta. Direktiivissä esitetään olennaiset turvallisuustavoitteet, joiden mukaisia sähkölaitteiden on oltava, jotta ne voidaan saattaa EU:n markkinoille. Direktiivin olettamuksena on, että standardinmukainen tuote täyttää direktiivin olennaiset turvallisuusvaatimukset. Standardien käyttäminen ei kuitenkaan ole pakollista, vaan direktiivin turvallisuusvaatimusten täyttyminen on mahdollista todistaa myös esimerkiksi erilaisia osoittamismenettelyitä ja riskinarviointeja käyttäen.


title: CE-merkintä

text: Pienjännitedirektiivi on saatettu osaksi Suomen lainsääsäädäntöä seuraavien säädösten kautta: sähköturvallisuuslaki (410/1996), sähköturvallisuusasetus (498/1996), KTM:n päätös sähkölaitteiden turvallisuudesta (1694/1993).


title: CE-merkintä

text: Eräissä tuoteryhmissä CE-merkinnän kiinnittäminen edellyttää laitteen vaatimustenmukaisuuden arviointia kolmannella osapuolella, testauslaboratoriossa. Näissä tapauksissa tuotteen mallikappaleen rakenne ja toimivuus on tyyppitarkastettu ja CE-merkintä osoittaa, että arvioitu mallikappale on täyttänyt turvallisuusvaatimukset.


title: CE-merkintä

text: Tällaisia kuluttajakäyttöön tarkoitettuja laitteita ovat kaasulla toimivat kotitalouslaitteet, eräät koneet (mm. autonnostimet, moottorisahat) ja henkilönsuojaimet (mm. ratsastus-, pyöräily- ja laskettelukypärät, hengityksensuojaimet).


title: CE-merkintä

text: Suomessa merkintä tuli pakolliseksi leluissa ja eräissä muissa tuotteissa ETA-sopimuksen perusteella vuoden 1994 alusta. Sähkölaitteissa ja koneissa merkintä on ollut pakollinen vuoden 1995 alusta lähtien. Rakennustuotteissa merkintä on myös yleistymässä. Rakennustuotteisiin CE-merkintä tulee eri aikataululla eri tuotteisiin. EU:n olennaisiin vaatimuksiin keskittyvien säädösten jatkeeksi on laadittu yksityiskohtaisia eurooppalaisia standardeja. Suomessa nämä standardit vahvistetaan kansallisiksi SFS-EN-standardeiksi.


title: CE-merkintä

text: Euroopan komissiolle marraskuussa 2007 esitetyssä kirjallisessa kysymyksessä tiedusteltiin komission suhtautumista eurooppalaista CE-merkintää ulkonäöltään pitkälti muistuttavaan CE-merkintään, jota kyselijän mukaan esiintyy Kiinassa valmistetuissa tuotteissa, joissa se tarkoittaa China Exportia ("Kiinan vienti"). Komission vastauksen mukaan sen tiedossa ei ole mitään varsinaista China export -merkintää, vaan kyse on merkinnästä, jolla jäljitellään nimenomaan EU-lainsäädännössä tarkoitettua CE-merkintää, vaikka tuote ei välttämättä täyttäisikään direktiivien vaatimuksia. Kysyjän huoleen CE-merkinnän väärinkäytöstä komissio vastasi kertomalla käyvänsä jatkuvasti neuvotteluita Kiinan vientiedustajien kanssa eurooppalaisen sääntelyn noudattamisesta ja ehdottavansa kansalliselle valvonnalle asetettavaa minimitasoa sekä CE-merkinnän rekisteröintiä yhteisölliseksi tavaramerkiksi, mikä antaisi väärinkäytöstapauksissa mahdollisuuden hakea ratkaisua oikeusteitse.


title: Polyfemos

text: Polyfemos () viittaa useampaan henkilöön kreikkalaisessa mytologiassa.


title: Polyfemos

text: Polyfemos oli yksi Poseidonin jälkeläisistä. Hän oli kyklooppi.


title: Polyfemos

text: Odysseian mukaan Odysseus joutui Polyfemoksen saarelle ja eksyi tämän luolaan. Kun Polyfemos saapui paikalle, ja huomasi Odysseuksen ja tämän miehistön, hän vieritti suuren kiven luolan suulle, jotteivät he pääsisi ulos. Sitten hän halkaisi kahden miehen päät lyömällä niitä luolan lattiaan, ja söi kuolleet miehet. Kun Polyfemos kävi nukkumaan, Odysseus punoi miestensä kanssa juonen, jolla he pääsisivät pois luolasta. Aamun tullen Polyfemos söi taas kaksi miestä Odysseuksen miehistöstä, päästi lampaansa ulos ja vieritti lähtiessään niitä kaitsemaan taas kiven luolan suulle. Kun Polyfemos palasi, Odysseus pani suunnitelman täytäntöön. Polyfemoksen syötyä kaksi miestä Odysseus juotti hänet humalaan. Juuri ennen nukahtamistaan Polyfemos kysyi Odysseuksen nimeä, johon tämä ovelasti vastasi olevansa "Ei kukaan". Polyfemoksen nukkuessa Odysseuksen miehistö nosti uunissa kuumennetun, teroitetun seipään, ja puhkaisi sillä kykloopin ainoan silmän. Sokea Polyfemos heräsi, ja alkoi heti huutaa: "Ei kukaan tekee minulle pahaa! Ei kukaan tappaa minut!" Muut kykloopit luulivat veljensä tulleen hulluksi, eivätkä menneet häntä auttamaan. Kun aamu sitten koitti, Odysseus miehistöineen kiinnittäytyi lampaitten vatsavilloihin ja ratsasti niissä ulos luolasta sokean Polyfemoksen tunnustellessa lampaitten selät. Kulkiessaan odottaviin laivoihin Odysseus ei malttanut olla huutamatta oikeaa nimeään. Polyfemos pyysi isäänsä Poseidonia kostamaan Odysseukselle. Poseidon rankaisi Odysseusta, eivätkä he päässeet pitkiin aikoihin kotiinsa.


title: Polyfemos

text: Polyfemos oli Elatoksen ja Hippean poika ja yksi argonauteista. Hän kuitenkin jäi pois Argon matkasta Myysiassa jäätyään Herakleen kanssa etsimään kadonnutta Hylasta. Kun tätä ei etsinnöistä huolimatta löytynyt, Polyfemos perusti Keioksen kaupungin Myysiaan ja hallitsi sitä kuninkaana.


title: Lapsenvahti

text: Lapsenvahti voi tarkoittaa:


title: Gael García Bernal

text: Gael García Bernal (s. 30. marraskuuta 1978 Guadalajara, Meksiko) on meksikolainen näyttelijä. Guadalajaralaiseen näyttelijäperheeseen syntyneen García Bernalin vanhemmat olivat näyttelijä Patricia Bernal ja elokuvaohjaaja José Ángel García.


title: Gael García Bernal

text: García Bernal sai ensimmäisen roolinsa saippuasarjasta "El abuelo y yo" vuonna 1992 ollessaan 14-vuotias. Hän näytteli useissa lyhytelokuvissa ja teatteriesityksissä, kunnes muutti 17-vuotiaana Lontooseen opiskelemaan näyttelemistä.


title: Gael García Bernal

text: García Bernalin läpimurtoelokuva "Amores perros" valmistui 2000. Elokuva sai Oscar-ehdokkuuden vieraskielisten elokuvien kategoriassa. Vuoden 2002 elokuvassa "Isä Amaron rikos" hän esitti rakkauden kouriin joutunutta nuorta pappia, Amaroa. Elokuvasta tuli nopeasti Meksikon menestynein elokuva. Vuonna 2003 García Bernal esiintyi pääosassa tositapahtumiin perustuvassa elokuvassa "Moottoripyöräpäiväkirja", jossa hän näytteli vallankumousjohtaja Che Guevaraa.


title: Gael García Bernal

text: García Bernalia on sanottu Latinalaisen Amerikan James Deaniksi. Hän puhuu sujuvasti neljää eri kieltä: espanjaa, ranskaa, italiaa ja englantia.


title: Kauas pilvet karkaavat

text: Kauas pilvet karkaavat on Aki Kaurismäen ohjaama ja käsikirjoittama elokuva. Elokuva on Kaurismäen Suomi-trilogian ensimmäinen osa, ja se julkaistiin 1996. Elokuva sai parhaan elokuvan Jussin, Kaurismäki ohjaus- ja käsikirjoitus-Jussit, Kati Outinen naispääosa-Jussin ja Elina Salo naissivuosa-Jussin. Elokuva on omistettu Matti Pellonpään muistolle: hänen piti alun perin näytellä pääosaroolia, mutta hänen kuoltuaan vuonna 1995 rooli muutettiin Kati Outiselle sopivaksi.


title: Kauas pilvet karkaavat

text: Lauri ja Ilona Koponen ovat helsinkiläinen työläispariskunta. Lauri on raitiovaununkuljettaja, Ilona työskentelee perinteikkään ravintola Dubrovnikin hovimestarina. Pariskunnan talous on niukkaa mutta he suhtautuvat toiveikkaasti tulevaisuuteen: Lauri on juuri ostanut osamaksulla television.


title: Kauas pilvet karkaavat

text: Kun raitiovaunuyhtiössä saneerataan, Lauri jää työttömäksi. Hän kieltäytyy ylpeyttään anomasta työttömyyskorvausta ja uskoo että ammattimies saa aina töitä. Hän onkin saada paikan turistibussin kuljettajana, mutta lääkärintarkastuksessa hänen kuulonsa todetaan liian huonoksi ja hän menettää ajokorttinsa. Pian myös Ilona menettää työpaikkansa, kun pankki ajaa ravintola Dubrovnikin konkurssiin ja ottaa sen haltuunsa. Etsiessään uusia töitä hän saa kuulla olevansa liian vanha ravintola-alalle. Hämäräperäinen työnvälitystoimisto järjestää Ilonalle paikan rähjäisen ruokabaarin ainoana työntekijänä. Baarin omistaja on kuitenkin hämärämies, joka lähtee pakoon verotarkastajien ratsiaa maksamatta palkkaa Ilonalle. Kun Lauri etsii miehen käsiinsä ja vaatii vaimonsa palkkarahoja, hänet hakataan.


title: Kauas pilvet karkaavat

text: Dubrovnikin entinen ovimies Melartin yllyttää Ilonaa perustamaan oman ravintolan. Pankki kieltäytyy antamasta heille lainaa, mutta Dubrovnikin entinen omistajatar rouva Sjöholm tulee rahoineen avuksi. Ilona ja Lauri vuokraavat ravintolahuoneiston, palkkaavat Dubrovnikin entisen henkilökunnan ja avaavat Ravintola Työn. Nihkeän alun jälkeen ravintolasta tulee menestys ja Ilona ja Lauri voivat jälleen katsoa luottavaisina tulevaisuuteen.


title: Kauas pilvet karkaavat

text: Elokuvan lopussa Ilona menee ulos tupakoimaan. Hetken kuluttua Lauri tulee koira kainalossa Ilonan viereen ja halaa häntä. He nostavat katseensa taivaalle ja Rauli Somerjoen laulama kappale "Pilvet karkaa, niin minäkin" alkaa soida.


title: Painin maailmanmestaruuskilpailut 1905

text: Järjestyksessään toiset viralliset painin maailmanmestaruuskilpailut järjestettiin 8. huhtikuuta vuonna 1905 Berliinissä. Kisoissa kilpailtiin kreikkalais-roomalaisessa painissa kolmessa painoluokassa. Yhtä lukuun ottamatta Saksan edustajat veivät kaikki mitalit.


title: The Elder Scrolls: Arena

text: The Elder Scrolls: Arena on Bethesda Softworksin kehittämä ja vuonna 1994 MS-DOSille julkaisema "The Elder Scrolls" -tietokoneroolipelisarjan videopeli. Vuonna 2004 peli muutettiin maksuttomaksi "The Elder Scrolls" -pelisarjan 10-vuotisjuhlan kunniaksi.


title: The Elder Scrolls: Arena

text: Arena on tunnettu laajudestaan: peli on huomattavasti laajempi kuin "" tai "", joskin sen maailma on pienempi kuin "" pelin alueiden generoimisfunktion takia.


title: The Elder Scrolls: Arena

text: Arenaa pelataan pelihahmon näkökulmasta. Taisteltaessa lähitaistelu-aseilla hiiren kursoria liikutetaan kuvaruudulla haluttuun suuntaan iskun tekemiseksi. Loitsut tehdään avaamalla ruudun alareunassa näkyvä loitsuvarasto, valitsemalla sieltä sopiva loitsu ja kohdistamalla se viholliseen. Tästä syystä ”yhden kyvyn” -velholla pelaaminen on hankalaa.


title: The Elder Scrolls: Arena

text: Keisari Uriel Septim VII on vangittu toiseen ulottuvuuteen ("" on paljastettu että kyseinen ulottuvuus oli Oblivion). Vangitsija on paha taistelijamaagi Jagar Tharn joka haluaa alistaa Imperiumin valtaansa ja tuhota Septimeiden hallitsijasuvun. Ainoa tapa tuoda keisari takaisin on löytää kahdeksan kaaoksen sauvan palasta. Palasten keräämisen ja kokoamisen jälkeen pelaaja taistelee Tharnin kanssa.


title: Planckin massa

text: Planckin massa on massan luonnollinen yksikkö, jota merkitään "m", ja jonka suuruus SI-yksiköissä on noin 2,176 × 10 kg eli 21,76 mikrogrammaa. Se on myös massa, jonka Schwarzschildin säde vastaa Planckin pituutta eli pienintä mahdollista pituuden yksikköä ( ≈ 1,6 × 10 m). Planckin massa asettaa alarajan mustan aukon massalle, sillä tätä kevyempien mustien aukkojen täytyisi olla Planckin pituutta pienempiä, mikä ei nykytietämyksen valossa ole mahdollista. Planckin massan kaava on


title: Planckin massa

text: missä:


title: Planckin massa

text: Suuruusluokaltaan Planckin massa vastaa likipitäen pienimpien paljain silmin näkyvien kohteiden kuten pölyhiukkasten massaa.


title: Aborted

text: Aborted on belgialainen Waregemissa vuonna 1995 perustettu death metal-yhtye. Sillä on levytyssopimus Century Media Recordsin kanssa. Abortedin ensimmäinen julkaistu studioalbumi oli "The Purity of Perversion" vuonna 1999. Levyjen teemat liittyvät useimmiten ihmismielen pimeään puoleen, kauhuelementein vääristetyn lääketieteen harjoittamiseen ja murhiin. Musiikki on genrelle tyypillisesti hyvin nopeatempoista ja aggressiivista. Tyylillisiä vaikutteita on kuultavissa death/grindcore-yhtye Carcass:lta. Useissa kappaleissa on myös käytetty tehokeinona äänileikkeitä kauhuelokuvista ja sarjamurhaajien haastatteluista. Yhtye on tehnyt kiertueita muun muassa Cryptopsyn ja Morbid Angelin kanssa.


title: Aborted

text:
EP:t
DVD:t


title: Taskumatti

text: Useimmiten taskumatit on valmistettu ruostumattomasta teräksestä ja niissä on krominen pinta.


title: Taskumatti

text: Sanan on selitetty tulevan kieltolain isänä pidetystä Matti Helenius-Seppälästä, mutta tosiasiassa "taskumatti" esiintyy jo 1800-luvulla mm. Seitsemässä veljeksessä.


title: Buvaisar Saitijev

text: Buvaisar Hamidovitš Saitijev (s. 11. maaliskuuta 1975 Hasavjurt, Dagestanin ASNT) on venäläinen vapaapainija, joka 1990-luvun lopun ja 2000-luvun alun aikoihin on ollut melko ylivoimainen painoluokissaan.


title: Buvaisar Saitijev

text: Saitijev aloitti vapaapainin harrastamisen vuonna 1982. Päästyään koulusta vuonna 1993 hän muutti Krasnojarskiin, missä hän ryhtyi harjoittelemaan mestarivalmentaja Dmitri Mindiašvilin valmennuksessa. Samana vuonna hän voitti juniorien EM-kultaa. Ensimmäisen maailmanmestaruutensa hän voitti vuonna 1995 Atlantan MM-kisoissa ja on sittemmin puolustanut titteliään menestyksekkäästi viidesti (1997, 1998, 2001, 2003 ja 2005). Euroopan mestaruuden hän on voittanut 1996, 1997, 1998, 1999, 2000, 2001 ja 2006. Olympiakultaa hän on voittanut 1996 Atlantasta, 2004 Ateenasta ja 2008 Pekingistä. Hänellä on myös lukuisia Venäjän mestaruuksia.


title: Buvaisar Saitijev

text: Saitijev on valittu viidesti maailman parhaaksi vapaapainijaksi (1996, 1997, 1998, 2003, 2005). Hän pitää kalastuksesta, jalkapallosta ja lauluista. Hän on naimisissa ja pienen pojan isä. Hän on saanut lukuisia kunniamerkkejä ja tunnustuksia, muun muassa mitalin työstään Tšetšenian tasavallan hyväksi sekä mitalin työstä urheilun ja fyysisen kulttuurin edistämiseksi. Myös Saitijevin kaksi vuotta nuorempi veli Adam Saitijev on kansainvälisen huipputason vapaapainija.


title: Buvaisar Saitijev

text: Saitijev lopetti kilpapainijanuransa Pekingin olympiavoiton jälkeen. Hän suunnitteli vielä neljännen olympiavoiton yrittämistä Lontoossa 2012, mutta luopui tavoitteesta pidettyään Venäjän kansallista tasoa liian haastavana.


title: Superpartneri

text: Superpartneri on hiukkasfysiikassa hiukkasen hypoteettinen supersymmetrinen vastinhiukkanen, jolla on sama massa mutta eri spin kuin hiukkasella. Standardimallin hiukkasten superpartnereita ei ole kokeellisesti havaittu, joten niiden massan tulee olla huomattavasti suurempi kuin standardimallin hiukkasten. Tästä syystä supersymmetrian täytyy olla rikkoutunut symmetria, jolloin superpartnerit voivat saada eri massan kuin standardimallin hiukkaset.


title: Pallogrilli

text: Pallogrilli on pallon tai soikean pallon muotoinen grilli, joka on tavallisesti valmistettu teräksestä tai raudasta. Pallogrillin halkaisija on yleensä noin 25–50 senttiä. Pallogrilli on yleinen ja rakenteeltaan yksinkertainen grilli. Se on myös yksinkertainen ja edullinen käyttää. Tavallisin pallogrillissä käytetty polttoaine, puuhiili, on myös kohtuullisen hintaista. Pallogrilli on edistyneempi kuin puugrilli ennen kaikkea vedeltä ja tuulelta suojaavan kantensa ansiosta.


title: Pallogrilli

text: Ulkoisia rakenteita ovat puolipallonmuotoiset kansi ja pohja sekä tukijalat. Grillin sisäpuolella on ritilä ruokaa varten. Ritilän alla on tila, johon laitetaan grillihiiliä, joskus myös puuta. Kannessa on käsittelyä helpottava kahva. Sekä kannesta että pohjasta löytyy säädeltävä ilma-aukko tulen tai hiilloksen hapensaannin säätelemiseksi.


title: Energiatiheys

text: Energiatiheys mittaa tiettyyn systeemiin tai tilavuuteen varastoituneen energian suuruutta tilavuusyksikköä tai massayksikköä kohden. Energiatiheyden yksikkö muodostetaan jakamalla energian yksikkö (esimerkiksi joule tai elektronivoltti) tilavuuden tai massan yksiköllä. Polttoaineiden yhteydessä samasta asiasta käytetään usein nimitystä lämpöarvo.


title: Energiatiheys

text: Tilavuuden energiatiheyden yksikkö on sama kuin paineen ja monissa tapauksissa se on paineen synonyymi.


title: Energiatiheys

text: Energiaa voidaan varastoida sähkömagneettiseen kenttään esimerkiksi kondensaattorien ja kelojen avulla. Sähkömagnetismissa energiatiheys määritellään nimenomaan (potentiaali-)energiana tilavuusyksikköä kohden. Sähkökentän energiatiheys on:


Energiatiheys


title: Energiatiheys

text: missä formula_2 on tyhjiön permittiivisyys (eli sähkövakio) ja formula_3 on sähkökentän voimakkuus. Tarkastellaan levykondensaattoria, jonka levyjen pinta-ala on formula_4 ja etäisyys toisistaan formula_5. Tällaisen kondensaattorin kapasitanssi on:


title: Energiatiheys

text: Kondensaattorin potentiaalienergia on puolestaan:


title: Energiatiheys

text: missä formula_8 kondensaattorin levyjen välinen jännite. Tällöin kondensaattorin energiatiheys on:


title: Energiatiheys

text: Magneettikentän energiatiheys puolestaan on:


title: Energiatiheys

text: missä formula_11 on tyhjiön permeabiliteetti (eli magneettivakio) ja formula_12 on magneettivuon tiheys. Tarkastellaan nyt kelaa, jonka poikkipinta-ala on formula_4, pituus formula_14 ja kierrosten lukumäärä formula_15. Tällaisen kelan induktanssi on:


title: Energiatiheys

text: Kelan potentiaalienergia on:


title: Energiatiheys

text: missä formula_18 on kelassa kulkeva sähkövirta. Tällöin kelan energiatiheys on:


title: Energiatiheys

text: Jos avaruudessa on sekä sähkö- että magneettikenttä, on sähkömagneettisen kentän energiatiheys kenttien energiatiheyksien summa:


title: Sotilaallinen satelliitti

text:
Sotilaallinen satelliitti on keinotekoinen maata kiertävä satelliitti, joka liittyy sotilaalliseen toimintaan.
Vakoilusatelliitit eli tiedustelusatelliitit ovat tunnetuin sotilaallisten satelliittien ryhmä. Vakoilusatelliitteja ovat kuvaussatelliitit, radiotiedustelusatelliitit (elektroniset tiedustelusatelliitit) ja valtamerien tarkkailusatelliitit. On myös mm. sotilaallisia navigointi- ja sääsatelliitteja. Varhaisvaroitussatelliitti havaitsee laukaistavan ohjuksen säteilemän lämmön. Tappajasatelliitti tuhoaa vihollisen satelliitin. FOBS on osittain satelliittiradalle nouseva ydinkärki, jollaiset on kielletty kansainvälisellä sopimuksella.


title: Ratissa Funkmaster Flex

text: Ratissa Funkmaster Flex (engl. "Ride with Funkmaster Flex") on yhdysvaltalainen makasiinityyppinen tosi-tv-ohjelma autoilusta ja autojen virittämisestä.


title: Ratissa Funkmaster Flex

text: Sarjan jokaisessa jaksossa itsekin autoharrastajaksi tunnustautunut juontaja ja hip hop -DJ Funkmaster Flex virittää erilaisten julkisuuden henkilöiden (lähinnä muusikkojen, näyttelijöiden ja urheilijoiden) autoja Team Baurtwellin avustuksella. Puolituntisessa ohjelmassa on viritysprojektin lisäksi inserttejä, joissa esitellään erilaisia kulkuneuvoja, autoja, autoiluun ja moottoripyöräilyyn liittyviä tapahtumia ja ihmisiä. Ohjelmassa on esitelty autojen lisäksi muun muassa stunt-moottoripyöräilyyn keskittynyt ryhmä, delfiinin näköinen sukellusvene, helikoptereita ja lentokoneita.


title: Ratissa Funkmaster Flex

text: Funkmaster Flexin ja Team Baurtwellin viritysprojekteista ovat saaneet nauttia muun muassa rap-artistit Queen Latifah, 50 Cent, Ja Rule, Lil' Kim, Ludacris, muusikot Gene Simmons, Ashanti, Wyclef Jean, Moby, Dave Navarro, Mariah Carey, koomikko Dave Chappelle, näyttelijä ja malli Tyra Banks sekä American Chopper -sarjasta tuttu Paul Teutul Sr..


title: Ratissa Funkmaster Flex

text: Yhdysvalloissa Ratissa Funkmaster Flex esitetään SpikeTV- ja MTV-kanavilta. Suomessa sarjaa on esitetty SubTV:llä.


title: Painin maailmanmestaruuskilpailut 1907

text: Vuoden 1907 painin maailmanmestaruuskilpailut järjestettiin Frankfurtissa. Ne olivat järjestyksessään kolmannet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kolmessa painoluokassa. Kaksi mitalia meni Tanskaan ja loput jäivät isäntämaahan Saksaan.


title: Tolsan rautatieasema

text: Tolsan rautatieasema (, ) on lähijunien asema Tolsassa Kirkkonummella, Kirkkonummen ja Jorvaksen asemien välissä. Kirkkonummelle liikennöidään raiteelta 1 ja Helsinkiin raiteelta 2. Junat, jotka saapuvat Kirkkonummella raiteelle 2 tai 3, menevät raiteen 2 kautta.


title: Tolsan rautatieasema

text: Alkuperäisellä Tolsan asemalla on ollut odotusvaja (rak. 1905, siirretty Ruutanaan 1933), asemarakennus ulkorakennuksineen (rak. 1933, purettu 1970-luvulla) sekä vahtitupa ulkorakennuksineen (rak. 1904). Tolsan liikennepaikka jäi vuonna 1944 Porkkalan vuokra-alueelle ja se avattiin jälleen alueen palautuksen jälkeen elokuussa 1956. Siitä lähtien liikennepaikka on ollut miehittämätön.


title: Tolsan rautatieasema

text: Tolsan asemaa oli suunniteltu siirrettäväksi nykyisestä paikastaan hieman Helsingin suuntaan pitkään. Syynä olivat Kantatie 51:n moottoritieksi paranneltu osuus Kivenlahdesta Kirkkonummen Munkinmäen eritasoliittymälle, aseman turvallisuuden parantaminen ja uuden sijainnin parempi väestöpohja. Asemalaiturit korotettiin 55 cm:n korkuisiksi ja pidennettiin 220 metrin mittaisiksi. Siirron myötä vanhan aseman laituripolku poistettiin käytöstä.


title: Tolsan rautatieasema

text: Elokuussa 2013 alettiin rakentaa uutta kunnallistekniikkaa radan viereen, Tolsantien varteen. Alun perin suunniteltiin aseman siirtyvän kokonaan Laajakallion puolelle, mutta lopulta päädyttiin siirtämään asema vain hieman itään päin, Tolsantien ylittävän sillan kohdalle. Aseman siirron myötä alueelle rakennetaan kymmenkunta kerrostaloa ja myyntiin tulee myös useita omakotitalotontteja. Aseman siirtotyöt alkoivat kesällä 2014, ja uusi asema otettiin käyttöön 15. elokuuta 2015. Aseman välittömään läheisyyteen avattiin vuoden 2016 aikana uusi K-ryhmän lähikauppa.


title: Tolsan rautatieasema

text: Uusi asema maksoi arviolta 8 miljoonaa euroa, josta Kirkkonummen kunta maksaa 2 miljoonaa ja valtio 6 miljoonaa euroa.


title: Tolsan rautatieasema

text: 15. marraskuuta 2014 kello 19 eteenpäin osa Tolsantiestä suljettiin, kun Tolsantien yli kulkevaa vanhaa rautatiesiltaa alettiin purkamaan uuden tieltä. Uusi, tuhat tonnia painava silta siirrettiin paikalleen 16. marraskuuta 2014, ja uusi pätkä rantarataa rakennettiin sillan päälle. Sillan siirto ja ratatyöt saatiin päätökseen 17. marraskuuta 2014 aamuyöllä.


title: Lauri Otonkoski

text: Lauri Heikki Juhani Otonkoski (s. 3. helmikuuta 1959 Helsinki) on suomalainen runoilija, muusikko ja musiikkikriitikko. Hän toimi kirjailijoiden sananvapausjärjestö Suomen PENin puheenjohtajana vuosina 2009-2011.


title: Lauri Otonkoski

text: Otonkoski opiskeli Sibelius-Akatemiassa huilunsoittoa. Musiikinopintojen lisäksi hän on suorittanut humanististen tieteiden kandidaatin tutkinnon vuonna 1984, pääaineenaan teoreettinen filosofia. Otonkoski on toimittanut useita musiikkia käsitteleviä teoksia ja kirjoittaa musiikkiarvosteluja Helsingin Sanomiin.


title: Lauri Otonkoski

text: Ensimmäisen runokokoelmansa "Mutta kukaan ei tiedä" Otonkoski julkaisi vuonna 1990. Runojen lisäksi hän on kirjoittanut runomuotoisen lastenkirjan "Otto… hänen merkilliset vaiheensa ihmisten parissa" (1997), jossa pikkupoika matkustaa merten yli. Matkasta Atlantin yli kertoo myös sinfoninen runo "Cameo" (2005).


title: Lauri Otonkoski

text: Otonkoskelle on myönnetty useita tunnustuspalkintoja, kuten Nuoren taiteen Suomi-palkinto vuonna 1995. Käsikirjoituksestaan Via Crucis -pääsiäisnäytelmään Otonkoskelle luovutettiin kirkkotaiteen Engel-palkinto vuonna 2001.


title: Lauri Otonkoski

text: Otonkoski asuu vuoroin Helsingissä ja Porvoon saaristossa.


title: Windows Live Spaces

text: Windows Live Spaces oli Microsoftin yhteisöpalvelu, jossa jokainen tilin rekisteröinyt saattoi muun muassa esitellä valokuviaan, pitää Internet-päiväkirjaa ja listata linkkejä. Windows Live Spaces syntyi, kun MSN Spaces yhdistyi Windows Live -palveluun elokuussa 2006.


title: Windows Live Spaces

text: Windows Live Spaces lakkautettiin 2011. Sitä ennen Microsoft tarjosi yhteistyössä Automatticin kanssa käyttäjille mahdollisuuden siirtää tietonsa Automatticin ylläpitämään WordPress.com-palveluun.


title: Salainen agentti 007 ja tohtori No

text: Salainen agentti 007 ja tohtori No ("Dr. No") on vuonna 1962 ensi-iltaan tullut ensimmäinen "James Bond" -sarjan elokuva. Se pohjautuu kirjailija Ian Flemingin vuonna 1958 julkaistuun romaaniin, jonka suomennos "Tohtori Ei" ilmestyi 1963. Elokuvan on ohjannut Terence Young, ja sen käsikirjoituksen ovat laatineet Richard Maibaum, Johanna Harwood ja Berkley Mather. Elokuvan pääosaa James Bondia esittää Sean Connery ja Bond-tyttöä Honey Ryderia Ursula Andress.


title: Salainen agentti 007 ja tohtori No

text: Elokuvan rahoittamisesta ja levittämisestä vastasi United Artists, ja sen ovat tuottaneet Albert R. Broccoli ja Harry Saltzman. Elokuvan ensi-ilta oli Britanniassa 5. lokakuuta 1962.


title: Salainen agentti 007 ja tohtori No

text: Vuonna 1999 British Film Instituten kyselyssä "tohtori No" äänestettiin kaikkien aikojen 41. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.


title: Salainen agentti 007 ja tohtori No

text: Kanadalainen tuottaja Harry Saltzman osti vuonna 1961 Ian Flemingiltä oikeudet tämän romaanien filmatisoimiseen. Saltzman ei kuitenkaan löytänyt elokuville tuottajaa ja oli jo luopumassa haaveesta, kunnes tapasi yhdysvaltalaisen tuottajan Albert R. Broccolin. Broccoli ja Saltzman neuvottelivat United Artistsilta rahoituksen, ja kaksikko ryhtyi tuottamaan ensimmäistä James Bond -elokuvaa noin miljoonan dollarin budjetilla. Alun perin Broccoli ja Saltzman olivat kaavailleet ensimmäiseksi Bond -elokuvaksi "Pallosalamaa", mutta romaanin filmatisointioikeuksiin liittyvien oikeudellisten kiistojen vuoksi elokuvan kuvaus peruuntui. Broccoli ja Saltzman valitsivat lopulta ensimmäiseksi "Tohtori Non", koska elokuva oli helppo toteuttaa ja se oli ajankohtainen.


title: Salainen agentti 007 ja tohtori No

text: Ensimmäisen Bond-elokuvan päätähdeksi harkittiin Patrick McGoohania ja Cary Grantia, mutta kumpikin kuitenkin kieltäyi. Lopulta rooliin valittiin tuntematon skotlantilaissyntyinen näyttelijä Sean Connery. Bondin viholliseksi Fleming ehdotti ystäväänsä Noël Cowardia, joka kuitenkin kieltäytyi. Pääkonnaksi valittiin sitten Joseph Wiseman. Ensimmäiseksi Bond-tytöksi oli useita kaavailuja, mutta voiton vei tuolloin 26-vuotias sveitsiläinen Ursula Andress, joka näyttelee elokuvassa Honey Ryderiä.> Andress on myöhemmin saanut useita tunnustuksia esiintymisestään, muun muassa "seksikkäin elokuvakohtaus" (kohtaus, jossa Andress nousee vedestä Honey Ryderinä vähäpukeisena Bondin eteen) ja paras Bond-tyttö.


title: Salainen agentti 007 ja tohtori No

text: Elokuvan ohjaajaksi valittiin kiinalaissyntyinen britti Terence Young, jonka kuvaustyylissä tiedettiin olevan särmää ja hienostuneisuutta. Terence Young ohjasi myös seuraavan Bond-sarjan elokuvan "Salainen agentti 007 Istanbulissa" ja yhden elokuvan tauon jälkeen "Pallosalaman".


title: Salainen agentti 007 ja tohtori No

text: Elokuva alkaa Kingstonista Jamaikalta, jossa brittiagentti John Strangways ja hänen sihteerinsä tapetaan ja heidän ruumiinsa hävitetään. Britannian tiedustelupalvelu MI6 lähettää James Bondin Jamaikalle selvittämään, onko katoamisilla yhteyttä Yhdysvaltojen ohjusohjelmaan kohdistuneeseen radiohäirintään.


title: Salainen agentti 007 ja tohtori No

text: Bondia vastassa Kingstonin lentoasemalla on paikallinen taksikuski, joka paljastuu pian vihollisagentiksi. Lyhyen kamppailun jälkeen taksikuski tekee itsemurhan puraisemalla rikki savukkeeseen kätketyn syanidikapselin, koska ei halua luovuttaa kallisarvoisia tietojaan Bondille.


title: Salainen agentti 007 ja tohtori No

text: Bond tapaa CIA-agentti Felix Leiterin ja paikallisen kalastajan Quarrelin. Leiter sanoo Bondille, että hänen mielestään ohjusohjelmaan kohdistuneet radiohäirinnät ovat peräisin Crab Keyn saarelta, jonka isäntänä on salaperäinen kiinalainen tiedemies, joka ei päästä saarelle luvattomia tulijoita. Lisäksi Leiter selostaa, että Strangways oli tavannut hetkeä ennen kuolemaansa arvostetun tiedemiehen R. J. Dentin (Anthony Dawson), joka on vulkaanisten kivilajien asiantuntija.


title: Salainen agentti 007 ja tohtori No

text: Bond löytää Dentin luota kiviä, jotka osoittautuvat radioaktiivisiksi. Dent kertoo niiden olevan peräisin Crab Keyn saarelta, ja radiohäirinnän lähetyspaikka varmistuu Bondille. Dent tapaa Crab Keyllä salaisen esimiehensä, jolta hän saa määräyksen: James Bond on eliminoitava, jottei hän pääsisi liian pitkälle tutkimuksissaan. Dent saa esimieheltään tappavan myrkyllisen hämähäkin, jonka hän vie yöllä Bondin nukkuessa tämän vuoteeseen. Dentin poistuessa paikalta Bond kuitenkin herää ja onnistuu tappamaan hämähäkin. Bondin epäilykset alkavat vahvistua: joku ei halua häntä Crab Keyn saaren läheisyyteen urkkimaan.


title: Salainen agentti 007 ja tohtori No

text: Bondin hengissä selviämisen käytyä ilmi Dent pyytää omaa kätyriään, kiinalaista kaunokaista Miss Taroa kutsumaan Bondin luokseen ja pidättelemään häntä talossa, jotta Dent voisi tulla ja ampua agentin. Bond on kuitenkin valppaana: hän on nukahtavinaan Miss Taron poistuessa, piilottaa vuoteseensa peiton alle tyynyjä ja jää odottamaan. Saapuessaan talolle Dent ampuu tyhjää vuodetta, jossa hän luulee Bondin nukkuvan, mutta Bond sytyttää valot ja osoittaa häntä aseella. Dent yrittää ampua Bondin, mutta tajuaa luotiensa loppuneen, jolloin Bond ampuu Dentin.


title: Salainen agentti 007 ja tohtori No

text:
Seuraavana päivänä Bond ja Quarrel lähtevät Crab Keylle. Quarrel kuitenkin varoittaa Bondia, että saarella liikkuu tulta syöksevä lohikäärme, joka käristää kaikki tunkeilijat hengiltä. Saarella Bond tapaa simpukoita keräilevän neitokaisen Honey Ryderin (Ursula Andress). Hetken kuluttua saarta kiertävä partioalus havaitsee Bondin, Quarrelin ja Ryderin ja alkaa tulittaa heitä. Heidän päästyä suojaan alus poistuu, mutta hetken kuluttua saapuu Quarrelin mainitsema "lohikäärme". Se osoittautuu liekinheittimellä varustetuksi panssariautoksi, joka alkaa jahdata sankarikolmikkoa. Quarrel saa surmansa, mutta Bond ja Ryder selviytyvät hengissä. Heidät kuitenkin vangitaan ja viedään saarella olevaan suureen rakennukseen.
Rakennuksessa Bond ja Ryder tapaavat viimein saaren kiinalaisen isännän ja Dentin esimiehen, tohtori Julius No'n, lahjakkaan tiedemiehen, joka on menettänyt molemmat kätensä ydinenergiatutkimuksissa: käsien tilalle on asennettu karkeatekoiset ja kestävät teräsproteesit. No kertoo olevansa katkeroitunut Yhdysvalloille ja Neuvostoliitolle, kun ne kieltäytyivät hänen tarjouksestaan palvella valtioita tieteen avulla. No kertoo olevansa kansainvälisen rikollisjärjestö Spectren jäsen ja Jamaikan paikallisjohtaja. Hän paljastaa myös suunnitelmansa: hän aikoo tuhota koko Yhdysvaltojen ohjusarsenaalin häiritsemällä näitä radioaktiivisilla impulsseilla ja tehdä näin suurvallasta täysin puolustuskyvyttömän ulkoisia uhkia vastaan. No on rakennuttanut saarelle jättimäisen ydinvoimalan, josta hän lähettää radiosäteitään sabotoimaan Yhdysvaltojen ohjuskokeita. Lopulta No käskee kätyriensä hankkiutua eroon sekä Bondista että Ryderistä. Ryder viedään tyrmään, mutta Bond onnistuu pelastautumaan kätyrien otteista, ja hän pakenee voimalan vesijohtoon.


title: Salainen agentti 007 ja tohtori No

text: Bond pääsee ulos vesijohdosta ja saapuu No'n tukikohdan laboratorioon, jossa hyrrää No'n valtaisa ydinreaktori. Bond naamioituu No'n kätyriksi sonnustautumalla asbestipukuun ja sabotoi ydinreaktorin toimintoja, mistä aiheutuu laitteen ylikuumeneminen. No'n kätyrit pakenevat paikalta ydinreaktorin uhatessa räjähtää, mutta itse No ei aio antaa Bondin tuhota suunnitelmiaan. Hän ryntää Bondin kimppuun reaktorin luokse, ja heidän välilleen syntyy kiivas kamppailu. Bond on vähällä hävitä No'lle, joka yrittää murskata Bondin väkivahvoilla teräskäsillään, mutta Bond onnistuu lopulta suistamaan No'n reaktorin kiehuvaan jäähdytysnesteeseen, jossa tämä kuolee.


title: Salainen agentti 007 ja tohtori No

text: Bond ryntää pelastamaan Ryderin tyrmästä ydinreaktorin räjähtäessä. Kaksikko pakenee luhistuvalta saarelta pienellä jollalla. Leiterin johtama partio saapuu heitä vastaan, jolloin he pääsevät lopullisesti turvaan. Leiterin partiovene alkaa hinata Bondin ja Ryderin jollaa, mutta sopivassa kohdassa Bond irrottaa hinausvaijerin ja jää suutelemaan Ryderiä Leiterin veneen karatessa eteenpäin.


title: Salainen agentti 007 ja tohtori No

text: Elokuvan päähahmo James Bond (Sean Connery) saapuu Jamaikalle tutkimaan murhatun John Strangwaysin tapausta. Jo saapuessaan Kingstoniin hänen epäilynsä heräävät erään henkilön väittäessä, että hänet on lähetetty autolla Bondia vastaan lentoasemalle. Bondille selviää, ettei häntä vastaan ole oikeasti lähetetty ketään. Bond kuitenkin nousee autoon ja sopivan paikan tullen hän käskee miehen pysäyttää auton ja kuulustelee tätä. Mies kuitenkin puraisee syanidikapselia ja kuolee. Bond pohtii, kenellä on niin paljon valtaa, että alaiset nielaisevat syanidia välttääkseen vasikoimisen. Bond yritetään murhata useampaan otteeseen, mutta tuloksetta. Kaikki valkenee Bondille, kun hän saapuu Crab Keyn saarelle, jossa häntä vastassa on Spectren tohtori Julius No.


title: Salainen agentti 007 ja tohtori No

text: Honey Ryder nousee vedestä simpukoita etsimästä Crab Keyn saarella, ja Bond yllättää hänet alkamalla laulaa hänen kanssaan laulua "Mangopuun alla". Edellä mainittu vedestä nousu on äänestetty ”seksikkäimmäksi elokuvakohtaukseksi”. Ryderin isä oli merieläintutkija, joka menehtyi salaperäisesti Ryderien tultua Jamaikalle. Ryder itse uskoo tohtori No'n olevan vastuussa isänsä kuolemasta, mutta viranomaiset kiistävät tiedon väittämällä hänen hukkuneen. Ryder osallistuu Bondin operaatioon ja joutuu lopulta suljetuksi vedellä täyttyvään huoneseen. Sillä välin Bond keskeyttää tohtori No'n suunnitelmat suistaa ohjus pois radaltaan. Taistelu päättyy, kun molemmat kätensä tieteelle uhrannut tohtori No putoaa omaan ydinreaktoriinsa. Bond pelastaa Ryderin juuri oikealla hetkellä, ja he pakenevat Crab Keyltä pienellä jollalla, samalla kun saari räjähtää Bondin ansiosta.


title: Salainen agentti 007 ja tohtori No

text: Spectrelle työskentelevä tohtori Julius No on tieteelle omistautunut tohtori, jota kiinnostaa myös rikollinen toiminta. No on sekä työskennellyt ydienergian kehittämisen kanssa että kehittänyt järjestelmän, jolla hän voi ohjata Yhdysvaltain ohjuksia. Kun salaisuus salaisesta Crab Keyn saarelle suoritettavasta ohjushäirinnästä alkoi paljastua, hän tapatti MI6-agentti John Strangwaysin sihteereineen. Hän surmasi myös muita Crab Keylle eksyneitä "lohikäärmeellään", joka todellisuudessa oli vain liekinheittimillä varustettu panssariajoneuvo. Tohtori No'n tarina päättyy Crab Keyn laboratoriossa, jossa taistelun päätteeksi Bond pudottaa No'n tämän omaan ydinreaktoriin.


title: Salainen agentti 007 ja tohtori No

text: Elokuvan kuvaukset alkoivat Jamaikalla 16. tammikuuta 1962. Kuvaukset sujuivat verrattain hyvin, osin siksi, että James Bond oli silloin täysin tuntematon ilmiö. Esimerkiksi 20 vuotta elokuvan "Salainen agentti 007 ja tohtori Non" jälkeen ensi-iltaan saapuneen "Octopussyn" tuotannossa kärsittiin kuvausten alkaessa valtavasta Bond-hysteriasta. Elokuvaa kuvattiin ensin Jamaikalla, pääosin Kingstonissa ja sen läheisyydessä, sen jälkeen Lontoossa ja lopuksi Pinewoodin Studioilla, Albert R. Broccoli's 007 Stagella Englannissa, jonne muutaman erikoiskohtauksen lavasteet oli rakennettu.


title: Salainen agentti 007 ja tohtori No

text: Elokuvan tuotantovaiheessa suunnittelija Maurice Binder ehdotti, että luodaan eräänlainen "James Bond gun barrel sequence" (suom. "James Bond -aseenpiippukohtaus"), jossa Bond kävelee ensin rauhallisesti ympyränmallisessa kuvassa, kunnes yhtäkkiä kääntyy ja ampuu ikään kuin kameraa päin. Kohtauksen Bondiksi valittiin sijaisnäyttelijä Bob Simmons.


title: Salainen agentti 007 ja tohtori No

text: Tapahtumapaikat


title: Salainen agentti 007 ja tohtori No

text: Kuvauspaikat


title: Salainen agentti 007 ja tohtori No

text: Elokuvaan musiikin on säveltänyt brittiläinen Monty Norman.


title: Salainen agentti 007 ja tohtori No

text: Elokuvan budjetti oli varsin pieni, vain miljoona dollaria, mutta tuotto oli monikymmenkertaisesti suurempi, 59,5 miljoonaa dollaria.


title: Masalan rautatieasema

text: Masalan rautatieasema (, ) on lähijunien asema Masalassa Kirkkonummella, Kauklahden ja Jorvaksen asemien välillä. Masalan asema avattiin liikennepaikkana 1. syyskuuta 1903 ja Bruno Granholmin suunnittelemat ensimmäinen pysäkkirakennus sekä tavaramakasiini valmistuivat samoihin aikoihin. Asemarakennusta laajennettiin myöhemmin.


title: Masalan rautatieasema

text: Masalan asema jäi syksyllä 1944 Porkkalan vuokra-alueen sisälle ja liikennepaikka lakkautettiin 3. lokakuuta 1944. Vuokra-aikana alkuperäinen asemarakennus tuhoutui ja neuvostoliittolaiset siirsivät paikalle asuinrakennuksen Luoman kylästä palvelemaan tukikohdan paikallisliikennettä.


title: Masalan rautatieasema

text: Porkkalan alueen palauduttua Suomelle avattiin Masala uudelleen VR:n liikennepaikkana 1. toukokuuta 1956 alkaen. Ensimmäisen kuukauden se toimi miehittämättömänä seisakkeena. Neuvostoliittolaisten paikalle siirtämä toinen asemarakennus todettiin käyttökelvottomaksi, joten asematoiminnot siirrettiin vanhaan tavaramakasiiniin kunnes kolmas, Jarl Ungernin suunnittelema asemarakennus valmistui vuonna 1963.


title: Masalan rautatieasema

text: Masalassa on kaksi raidetta, raiteelta yksi liikennöidään Kirkkonummen suuntaan ja raiteelta kaksi Helsingin suuntaan. Masalan aseman nykyiset korkeat laiturit, katokset sekä laiturinnäytöt on rakennettu 2005 alikulkutunnelin rakentamisen yhteydessä. Asemalla toimii myös kuulutusjärjestelmä. Asemalla on 140 ilmaista polkupyöräpaikkaa ja 80 ilmaista autopaikkaa, aseman lähettyvillä on taksiasema ja linja-autopysäkki.


title: Masalan rautatieasema

text: Vanha tavaramakasiini purettiin uudistustöiden yhteydessä 2005. Järjestyksessä kolmas, kirpputorina viimeiset vuodet toiminut 1963 valmistunut asemarakennus tuhoutui tulipalossa 14. tammikuuta 2011. Rakennuksen paikalla on nykyään asfaltoitu parkkialue.


title: Masalan rautatieasema

text: Masalassa pysähtyvät kaikki Helsingin ja Kirkkonummen välillä kulkevat lähijunat.


title: Masalan rautatieasema

text: Kirkkonummelle liikennöidään raiteelta 1 ja Helsinkiin raiteelta 2.


title: Hansi Kürsch

text: Hans Jürgen ”Hansi” Kürsch (s. 10. elokuuta 1966 Lank-Latum) on saksalainen muusikko, joka on toiminut Blind Guardian -yhtyeen laulajana vuodesta 1985 lähtien. Hän soitti yhtyeessä myös bassokitaraa vuoteen 1998 asti. Samana vuonna julkaistulla albumilla "Nightfall in Middle-Earth" hän on ensimmäistä kertaa ainoastaan laulajana, bassoa soittaa vierailijana Oliver Holzwarth. Kitaristi André Olbrichin ohella Kürsch on yhtyeen useimpien kappaleiden säveltäjä ja sanoittaja. Etunimi Hansi, jolla hänet parhaiten tunnetaan, on Hans Jürgenin hellittelymuoto. Hän on naimisissa ja hänellä on yksi lapsi.


title: Hansi Kürsch

text: Studioalbumeilla Kürsch laulaa usein lukuisilla päällekäisillä ääniraidoilla luoden omalla äänellään monimutkaisia ja limittyviä kuvioita niin, että laulu kuulostaa valmiina levytyksenä suuren kuoron tuottamalta. Tämänkaltaista tekniikkaa käytti myös Kürschin arvostaman Queenin laulaja Freddie Mercury.


title: Hansi Kürsch

text: Kürsch on levyttänyt Blind Guardianin lisäksi kaksi albumia Iced Earthin Jon Schafferin kanssa Demons & Wizards -nimen alla. Lisäksi hän on esiintynyt vierailevana laulajana Gamma Rayn, Grave Diggerin, Nepalin, Iron Saviorin, Edguyn, Therionin, Ragen, Angran, Van Canton, The Arrow’n ja Ljósálfarin kappaleilla.


title: Uurna

text:
Uurna eli hautauurna eli tuhkauurna on yleisimmin savesta tai metallista valmistettu kannellinen vaasi, jonka alaosa on usein kapeampi kuin yläosa. Uurnassa ei yleensä ole kantokahvoja.
Monissa vanhoissa kulttuureissa uurniin säilöttiin kuolleen ihmisen tuhkat. Antiikin roomalaisilla oli erillisiä uurnaholveja, joihin uurnat asetettiin siistiin riviin.


title: Uurna

text: Nykyisinkin on tapana säilöä polttohaudatun vainajan tuhka uurnaan. Tuhkauurnia voidaan säilöä esimerkiksi uurnaholvissa, hautausmaiden uurnalehdoissa, perhehaudoissa tai tuhkan voi sirotella muistolehtoon. Tuhkauurnan voi säilöä myös kotona. Suomessa kuitenkin on tuhka haudattava tai muuten sijoitettava pysyvästi vuoden kuluessa tuhkauksesta (hautaustoimilain 7 luvun 19 § mukaan). Lakia tulkitaan niin, ettei Suomessa vainajan tuhkaa saa säilöä kotona.


title: Uurna

text: Vaaleissa säiliötä, johon äänestysliput laitetaan, kutsutaan vaaliuurnaksi, vaikka se ei yleensä ole uurnan muotoinen.


title: F-1

text: F-1 voi viitata seuraaviin:


title: Myspace

text: Myspace () on internet-yhteisösivusto, jota ylläpitää samanniminen yritys West Hollywoodissa Kalifornian osavaltiossa Yhdysvalloissa. Myspacella on 300 työntekijää, ja sen omistaa Specific Media. Sivusto tarjoaa käyttäjille mahdollisuuden käyttäjäprofiilin ja blogin luomiseen. Käyttäjät voivat lisätä järjestelmään myös musiikkia, videoita ja kuvia.


title: Myspace

text:
Alexa Internetin mukaan Myspace oli neljänneksi suosituin englanninkielinen internet-sivusto heinäkuussa 2006. Yhdysvalloissa 4,5 prosenttia kaikista sivulatauksista Internetissä kohdistui Myspace-sivustolle. Myspacella oli heinäkuussa 2006 hieman yli 95 miljoonaa käyttäjää ja sivustolle rekisteröityi noin 500 000 uutta käyttäjää viikoittain.
Huhtikuussa 2008 Facebook ohitti Myspacen käyttäjien määrässä, jolloin Myspace putosi kuudenneksi suosituimmaksi sivustoksi.
Vuoden 2010 alussa Myspace houkutteli 95 miljoonaa uniikkia käyttäjää kuukaudessa ja vuoden 2011 tammikuussa 73 miljoonaa, jonka jälkeen se menetti 10 miljoonaa käyttäjää kuukaudessa.


title: Myspace

text:
News Corporation osti Myspacen vuonna 2005 ja maksoi siitä 580 miljoonaa dollaria (noin 450 miljoonaa euroa). Palvelun suosio alkoi kuitenkin laskea käyttäjien siirtyessä pääasiassa Facebookiin ja muihin palveluihin. Alkuvuodesta 2011 Myspace irtisanoi viisisataa 1050 työntekijästään.
Kesäkuussa 2011 verkkomainosyhtiö Specific Media osti Myspacen noin 35 miljoonan dollarin hintaan.


title: Myspace

text: Heinäkuussa 2007 Myspace poisti sivustoltaan tiedot yli 29 000 henkilöstä, jotka oli tuomittu seksuaalirikoksista. Myspacea on käytetty usein välineenä lasten hyväksikäyttöön, minkä vuoksi sivusto on saanut Yhdysvalloissa osakseen ankaraa arvostelua.


title: Myspace

text: Vuonna 2008 Myspace poisti sivuiltaan suurimman ateisti- ja agnostikkoryhmän, 35 000 jäsenen Atheist and Agnostic Groupin. Ylläpitäjät olivat saaneet valituksia, joissa ateismia sanottiin vastenmieliseksi. Ryhmän moderaattorin, apulaisprofessori Bryan J. Pestan mukaan ryhmä ei rikkonut Myspacen sääntöjä, mutta sitä ei ole palautettu.


title: Pietari Peloton

text: Pietari Peloton () on kuvitteellinen keksijä Disneyn piirrettyjen sarjakuvien ja animaatiofilmien maailmassa. Ankkalinnan kaupungissa syntynyt tiedemies on Pelle Pelottoman isä ja ensimmäinen sudenpentu. Pietarin isä taas on Petteri Peloton.


title: Ennakkovaroitusjärjestelmä

text: Ennakkovaroitusjärjestelmä eli "varhaisvaroitusjärjestelmä" () on jotain vaaratilannetta, kuten ballistisilla ohjuksilla tehtävän ydinaseiskun, luonnonkatastrofin, kuten trooppisten pyörremyrskyjen, suurtulvien tai tsunamien, tai vaikka työpaikan kemikaalionnettomuuksien uhkaa varten perustettu varoitusjärjestelmä.


title: Ennakkovaroitusjärjestelmä

text: Ballististen ohjusten varalta perustettu EWS varoittaa ydinasevaltiota vihollisen ohjushyökkäyksestä. USA:ssa ennakkovaroitusjärjestelmään kuuluvat mm. napa-alueilla olevat NORAD:in (North American Aerospace Defense Command) tutkat. Nykyään USA:n satelliitti-ennakkovaroitusjärjestelmä on Defence Support Program.


title: Ennakkovaroitusjärjestelmä

text: Varhaisin USA:n ennakkovaroitustutkajärjestelmä ballistisia ohjuksia vastaan oli BMEWS (Ballistic Missile Early Warning System). Ohjuksia tarkkailevaan ennakkovaroitusjärjestelmään kuuluivat myös varhaisvaroitussatelliitit, USA:ssa IMEWS.


title: Läikedelfiini

text:
Läikedelfiini eli vanhoilta nimiltään ohjasdelfiini tai hoikkadelfiini ("Stenella attenuata") on noin kahden metrin pituinen hammasvalaslaji. Laji on saanut nimensä ihoa kirjovista tummemmista täplistä, joita tosin poikasilla ei vielä ole. Läikedelfiinit elävät Atlantin melko lämpimissä vesissä ja ovat muiden delfiinien tavoin hyvin leikkisiä ja älykkäitä. Ne liikkuvat usein melko pienissä, alle 20 yksilön parvissa.
Nisäkäsnimistötoimikunnan ehdotus lajin uudeksi suomenkieliseksi nimeksi on täplädelfiini.


title: Läikedelfiini

text: Läikedelfiinit saalistavat mustekaloja ja pieniä kaloja lähdeltä meren pintaa. Imettävät naaraat syövät suhteessa enemmän kalaa ja vähemmän mustekalaa.


title: Läikedelfiini

text: Läikedelfiinit ovat vaarassa joutua kalastuksen sivusaaliiksi, sillä ne liikkuvat usein tonnikalojan kanssa yhdessä. Vuosina 1985–1990 laskettiin, että vuosittain kuoli lähes 130 000 läikedelfiiniä tonnikalankalastuksen sivussa. Lisäksi japanilaiset pyydystävät lajia ruoaksi.


title: Ambulanssi

text: Ambulanssi eli ensihoitoyksikkö on ensihoitoa tukemaan varusteltu kulkuneuvo, jonka tarkoituksena on lisäksi kuljettaa ensihoitohenkilökunta potilaan luokse. Ambulanssi voi myös kuljettaa potilaan sairaalaan, mikäli tämä on tarpeellista potilaan luona annetun ensihoidon jälkeen.


title: Ambulanssi

text: Sana "ambulanssi" tulee latinan sanasta "" merkityksessä ’kulkea läpi, kävellä’ viitaten tapaan antaa hoitoa potilaille ja kuljettaa potilaita kantamalla tai kärryissä. Alun perin sana tarkoitti liikuteltavaa sairaalaa, joka seurasi armeijan liikkeitä. Yhdysvaltain sisällissodan aikana haavoittuneita kuljettivat pois taistelukentältä ambulanssikärryt. Kenttäsairaaloita kutsuttiin ambulansseiksi vielä Saksan–Ranskan sodan aikana (1870)


title: Ambulanssi

text: Suomessa otettiin käyttöön ensimmäiset hevosvetoiset sairaankuljetusvaunut Turussa vuonna 1901, ja pian sellaiset hankittiin myös muihin suuriin kaupunkeihin. Hevosajoneuvoilla suoritettu sairaankuljetus on ollut Suomessa kuitenkin kokonaisuuden kannalta hyvin vähämerkityksistä.


title: Ambulanssi

text: Käsite ambulanssi-ajoneuvo syntyi käytännössä vasta autojen myötä. Saksassa alettiin käyttää autoja sairaankuljetuksessa 1900-luvun ensimmäisen vuosikymmenen aikana, mutta kehitys oli tässä suhteessa melko hidasta. Vuonna 1914 Saksan 53 yli 80 000 asukkaan kaupungissa oli yhteensä 54 varsinaista sairaankuljetusautoa. Ensimmäinen maailmansota vauhditti kuitenkin kehitystä ja sodan päättyessä Saksan armeijan käytössä oli jo 3 124 sairasautoa.


title: Ambulanssi

text: Vaikka auto oli osoittanut ylivoimaisuutensa sairaankuljetuksessa ensimmäisen maailmansodan aikana, sairasautot olivat 1920-luvun vähäväkisessä Suomessa varsin harvinaisia. Sairasautoja hankkivat lähinnä palokunnat, jotka olivat siirtymässä paloautojen käyttöön. 1930-luvun aikana sairaankuljetusautot kehittyivät pitkin harppauksin, ja niiden alustoina käytettiin enimmäkseen suuria amerikkalaisia henkilöautoja. Sairasautoja tekivät linja-autojen koreja valmistaneet yritykset. Ambulanssien sarjatuotantoa ei kuitenkaan ollut, vaan jokainen sairasauto oli yksilöllinen kappale. Palokuntien lisäksi ambulansseja oli 1930-luvun lopulla armeijalla ja joillakin teollisuuslaitoksilla.


title: Ambulanssi

text: Talvisodan alkaessa osoittautui, että Suomi oli varustautunut huonosti sodankäyntiin. Armeijan käytössä sairasautoja oli vain nimeksi, ja niinpä ambulansseja rakennettiin siviilikäytöstä pakko-otetuista linja-autoista. Niistä poistettiin penkit ja tilalle rakennettiin paaritelineet yleensä kahteen kerrokseen. Lisäksi autojen perään tehtiin uusi ovi paarien kuormausta varten.


title: Ambulanssi

text: Sota-ajan jälkeen alettiin Suomessa pitää selvänä, että suurissa asutuskeskuksissa oli ambulanssi tai useampikin. Maaseudulla sairasautoja ei vielä 1950-luvulla ollut paljonkaan, ja siellä sairaankuljetukset hoidettiin usein taksilla. Suomen Punainen Risti kampanjoi näkyvästi sairasautojen yleistymisen puolesta. Ambulansseja alkoivat hankkia julkisen sektorin lisäksi myös yksityiset yrittäjät. Sairasautojen yleistymistä edisti myös lainsäädäntö. Vuonna 1963 alkoi Kansaneläkelaitoksen sairausvakuutustoiminta, jonka nojalla korvattiin sairaiden ja loukkaantuneiden kuljetusmatkat omavastuuosuuden ylittävältä osalta. Niinpä Suomen ambulanssikanta kasvoi voimakkaasti 1960-luvun aikana. Julkinen sairaankuljetuksen järjestäminen tuli kuvaan vuonna 1972 kansanterveyslain myötä, ja pienimmissäkin kunnissa järjestettiin sairaankuljetus jollakin tavoin.


title: Ambulanssi

text: Kriisitietoisuuden noustessa 1970-luvulla ymmärrettiin, että myös Suomessa voisi tapahtua samanlaisia terrori-iskuja tai suuronnettomuuksia kuin Keski-Euroopassa oli nähty, ja yhteiskunnan oli varauduttava niihin myös sairaankuljetusten osalta. Niinpä suurimmat kaupungit ja puolustusvoimat hankkivat suurambulansseja, jotka oli rakennettu vanhoista linja-autoista. Autot osallistuivat katastrofiharjoituksiin, joita televisioitiinkin. Loppujen lopuksi nämä suurambulanssit eivät koskaan joutuneet tositoimiin, ja ne poistettiin suurimmaksi osaksi käytöstä 2000-luvulle tultaessa.


title: Ambulanssi

text: Suomessa ambulanssit luokitellaan varustukseltaan ja henkilöstön koulutukseltaan eroaviin tasoihin: perustasoon ja hoitotasoon. Hoitotason yksiköissä on perustason yksiköitä korkeampi valmius vakavasti sairastuneen tai loukkaantuneen potilaan hoitamiseen tapahtumapaikalla ja kuljetuksen aikana.


title: Ambulanssi

text: Hätäkeskus voi hälyttää myös ensiapukoulutuksen saaneista maallikoista koostuvan ensivasteyksikön korkeariskisen potilaan luokse, mikäli tämä tavoittaisi potilaan ennen varsinaisia ensihoitoyksiköitä. Lääkäriyksiköt eivät ole Suomessa ambulansseja sanan varsinaisessa merkityksessä, koska niitä ei juurikaan käytetä potilaan kuljettamiseen hoitolaitokseen, vaan niillä lähinnä tuodaan ensihoitolääkäri potilaan luo.


title: Ambulanssi

text: Ambulanssipalveluiden järjestäminen on ollut kuntien vastuulla, mutta uuden terveydenhuoltolain myötä järjestämisvastuu on siirtynyt sairaanhoitopiireille. Sairaanhoitopiirit voivat järjestää ensihoidon itse omana toimintanaan, yhteistyössä alueen pelastuslaitoksen kanssa tai ulkoistamalla palvelut yksityisille yrityksille kilpailuttamalla. Alan suurimpia yksityisiä yrityksiä Suomessa ovat 9lives Oy ja Med Group Oy.


title: Ambulanssi

text: Suomalaiset ambulanssit voidaan jakaa kahteen ryhmään niiden hoitovalmiuden perusteella: perustaso, laajennettu perustaso ja hoitotaso. Perustason ambulanssin miehistönä on yleensä palomies-sairaankuljettajia tai lähihoitajia. Laajennetun perustason tai hoitotason ambulanssin miehistö voi koostua kahdesta ensihoitajasta (AMK) tai sairaanhoitajasta tai perustason ja hoitotason ensihoitajaparista.


title: Ambulanssi

text: Perustason ambulanssin välineistö vaihtelee hieman alueen ja palveluntuottajan mukaan.


title: Ambulanssi

text: Perustason ambulanssin välineistön lisäksi;


title: Ambulanssi

text: Laajennetun perustason ambulanssin välineistön lisäksi;


title: Ambulanssi

text: Jokaisella suomalaisella ambulanssilla on oma yksikkötunnuksensa, joka muodostuu kolmesta kirjaimesta ja 2-4 numerosta.


title: Ambulanssi

text: Tunnuksen ensimmäinen kirjain on viranomaistunnus, joka kertoo minkä viranomaisen käytössä ajoneuvo on. Ambulansseissa tämä tunnus on E-kirjain (E=terveystoimi)(radioliikenteessä tämä tunnus lausutaan "Ensihoito"). Viranomaistunnus on pääasiassa radioliikennettä varten ja se merkitään ajoneuvon kylkeen vain silloin, kun ajoneuvo ei muuten ole selkeästi tunnistettavissa kyseisen viranomaisen ajoneuvoksi.


title: Ambulanssi

text: Viranomaistunnuksen jälkeen seuraa kaksikirjaiminen sairaanhoitopiirin tunnus.


title: Ambulanssi

text: Jokaisen sairaanhoitopiirin alue on jaettu pienempiin alueisiin. Sairaanhoitopiirin tunnuskirjainten jälkeen seuraa yksinumeroinen (1-9) aluetunnus, joka kertoo millä kenttäjohtoalueella yksikön asemapaikka sijaitsee. Useammalla kenttäjohtoalueella toimivan yksikön (esim. lääkäriyksikön/kenttäjohtajan) aluetunnus merkitään numerolla 0.


title: Ambulanssi

text: Aluetunnuksen jälkeinen numero on yksikkötasotunnus ja se kertoo yksikön välineistön, hoitovalmiuden ja miehistön koulutustason.


title: Ambulanssi

text: Tunnuksen viimeinen osa on yksi- tai kaksinumeroinen järjestysnumero, joka erottelee saman kenttäjohtoalueen samantasoiset yksiköt toisistaan. Jos kenttäjohtoalueella ei ole kuin yksi samantasoinen auto, järjestysnumeroa ei ole ollenkaan. Muusta Suomesta poikkeavasti HUS-sairaanhoitopiirin alueella järjestysnumero koostuu aina kahdesta numerosta, joista ensimmäinen kertoo yksikön asemapaikan kenttäjohtoalueen sisällä.


title: Petteri Peloton

text: Petteri Peloton () on keksijähahmo Disneyn eläinmaailmassa. Hän on Pietari Pelottoman isä ja Pelle Pelottoman isoisä. Petteri tutustui nuoreen Roope Ankkaan auttamalla tätä tämän vielä toimiessa jokilaivurina. Petteri oli Roopen ja tämän sedän Angus McAnkan mukana aarrelaivajahdissa karhukonnien kanssa siipirataslaivalla ympäri Mississippijokea.


title: Petteri Peloton

text: Mississippin seikkailujen aikaan Petteri keksi pillereitä, jotka tekevät likaisesta ja sameasta vedestä kirkasta. Makua kuulat eivät kuitenkaan muuttaneet.


title: Claudia Christian

text: Claudia Ann Christian (s. 10. elokuuta 1965 Glendale, Kalifornia) on yhdysvaltalainen näyttelijä.


title: Claudia Christian

text: Claudian ollessa vielä vauvaikäinen, heidän perheensä muutti Kaliforniasta itärannikolle, Connecticutin osavaltioon. Viisivuotiaana Claudia näytteli koulunäytelmässä intiaania, ja tämä sytytti hänen mielenkiintonsa näyttelemiseen. Perheen muutettua takaisin Kaliforniaan Claudia lähti 16-vuotiaana high-schoolista päästyään näyttelijän uralle. Kahden vuoden ajan hän työskenteli kahvilassa ja vaatetusliikkeessä, ennen kuin sai ensimmäisen roolinsa saippuasarjassa "Dallas" vuonna 1984. Samana vuonna hänellä oli pienet roolit televisiosarjoissa "Viinitila Falcon Crest" sekä "T.J. Hooker". Ensimmäinen elokuvarooli oli myös vuonna 1984 pienen budjetin rikostrillerissä "Calendar Girl Murders", jossa hän esitti kalenterityttöä nimeltä Kara.


title: Claudia Christian

text: Todellinen läpimurto tapahtui kuitenkin vasta vuonna 1994 Claudian saatua varsin keskeisen roolin scifi-sarjassa Babylon 5.


title: Claudia Christian

text: Hän on tehnyt myös paljon ääninäyttelyä videopeleihin kuten "", "Halo 4" ja "Fallout 4".


title: Tucson

text: Tucson [tu:son] on kaupunki Arizonan osavaltiossa Yhdysvalloissa. Kaupungin perustivat espanjalaiset siirtolaiset vuonna 1775 ja se on kuulunut Yhdysvaltoihin vuodesta 1853. Vuoden 2010 väestönlaskennan mukaan Tucsonin asukasluku oli 520 116.


title: Tucson

text: Tucson sijaitsee Arizonan osavaltion kaakkoisosassa Sonoran aavikkoon kuuluvassa laaksossa. Kaupungista etelään sijaitsevat Sierrita ja Santa Rita-vuoret, kun taas idässä kohoavat Rinconvuoret. Matkaa Meksikon vastaiselle rajalle etelässä on noin 95 kilometriä ja Arizonan pääkaupunki Phoenix sijaitsee noin 185 kilometriä Tucsonista luoteeseen. Korkeutta merenpinnasta kaupungilla on noin 735 metriä.


title: Tucson

text: Arkeologisten kaivauksien perusteella nykyisen Tucsonin alueella oli ihmisasutusta ja alueella harjoitettiin maanviljelyä noin 2 000 vuotta sitten. Alueen varhaisista asukkaista on käytetty nimitystä hohokamit. Hohokamien kulttuuri hävisi kuitenkin jo ennen eurooppalaisten saapumista. Heidän jälkeensä aluetta asuttivat pimat, joilta nykyinen Piman piirikunta on saanut nimensä. Nimi Tucson on johdettu piman kielen sanasta "Stjukshon" tai "Chuk-son", joka vapaasti kääntäen tarkoittaa lähdettä mustan vuoren juurella.